Бити неутралан значило бити “просрпски” орјентисан | Јадовно 1941. – КУЛТУРА СЈЕЋАЊА\nBiti neutralan značilo biti “prosrpski” orjentisan\nJasuši Akaši, bivši izaslanik generalnog sekretara UN za bivšu Jugoslaviju, u knjizi “U dolini između rata i mira” navodi da je ratna sarajevska vlada sve one koji su nastojali da budu neutralni smatrala “prosrpski orijentisanim” i da je sve činila da izazove NATO intervenciju na Srbe.\nOn piše da su napori UN da sačuva nepristrasnost i neutralnost u odnosu prema tri etničke grupe posebno iritirale vlasti u Sarajevu.\nMuslimanske vlasti stalno su računale na političku podršku SAD i njenu eventualnu vojnu intervenciju. Njihova vlada pribjegavala je svim sredstvima da se takva intervencija ostvari. Postavili su Muhameda Šaćirbeja /kasnije optuženog za pronevjeru/ za amabsadora UN koji je neumorno kritikovao humanitarne i druge aktivnost UN i uzporno zagovarao i borio se za muslimansku stvar kod američke vlade.\nPotpredsjednik Ejup Ganić, ministar inostranih poslova Haris Silajdžić i Šaćirbej bili su energični i efikasni u kampanji odnosa sa javnošću da bi pokazali da je pravda na njihovoj strani i igrali su na osjećanja američke javnosti.\nMora se reći da su, osim činjenice da su Srbi vršili zločine, zapadni mediji veoma rijetko izvještavali da su i muslimanske i hrvatske snage činile zločine i nehumana djela. Zvaničnici UN kažu da nije uvijek bilo lako razlikovati dobro od zla u određenim slučajevima među Srbima, Hrvatima i Muslimanima.\nZato su muslimanski lideri neutralnost i nepristrasnost UN predstavljali kao veliku prepreku koja je morala biti uklonjena.\nKako su mediji često izvještavali o zločinima Srba u BiH u i oko Sarajeva javno mnjenje u Evropi i u SAD zaključilo je da su Srbi oličenje zla i jedini napadači. Oni su donijeli pojednostavljen zaključak da su muslimanska i hrvatska snaga – žrtve. Islamske zemlje, takođe, pokazale su veliku simpatiju za vladu u Sarajevu BiH i većinski muslimansku populaciju.\nU tim okolnostima bilo koje rješenje koje bi izložili diplomate Sajrus Vens ili Dejvid Oven moglo je dobiti podršku evropskih vlada , ali ne i pristanak vlade SAD, iako je Vens bio uvaženi državni sekretar.\nGovoreći o Lordu Ovenu, Akaši podsjeća da je on na početku sukoba vatreno nagovarao tadašnjeg britanskog premijera Džona Mejdžora da primjeni žestoke avio napade na Srbe u BiH, dok je kasnije postao oprezniji. Kako je upoznavao situaciju bolje, Oven je uvidio da je realnost mnogo složenija nego što je mislio te da je rat u BiH u suštini građanski rat, a ne agresija Srbije.\nOven je čak rekao da je često nemoguće razlikovati agresora od žrtve u situaciji etničkog sukoba. Činilo se da su zločini Srba brojniji i ektremniji po prirodi, ali je priznao da su zločine počinile i hrvatske i muslimanske snage, a mete nekih zločina bili su i pripadnici UN. Oven je zaključio da među političkim i vojnim liderima u BiH nema nevinih.\nNa sličan način i general Majkl Roz, komandant zaštitnih snaga UN, došao je do zaključka da Srbi nisu jedini činili zločine, ali je da je to teško prenijeti predstavnicima međunarodne zajednice.\nMeđutim, za sarajevske vlasti, nije postojala potpuno nepristrasna i nezainteresovana strana i u tom smislu UN nisu bile izuzetak – ističe Akaši.\nSa gledišta strana u ratu, humanitarna pomoć nije bila nezainteresovana moralna akcija već instrument ili za slabljenje pozicije protivnika ili jačanja svoje vlastite strane, civilne kao i vojne.\nŽestina kritike vlasti u Sarajevu na račun UN bila je nevjerovatna, a posebno glasni bili su potpredsjednik Ejup Ganić i tada već premijer Haris Silajdžić. Predsjednik Alija Izetbegović ih je podržavao, ali je on najčešće samo slušao i klimao glavom njihovim tiradama.\nZvaničnici UN koji su pregovarali sa Radovanom Karadžićem i Ratkom Mladićem s ciljem dostavljanja humanitarne pomoći i prekida vatre i koji su tražili njihovu saradnju na kraju su predstavljeni kao moralno sumnjive osobe koje sarađuju sa đavolom – piše Akaši.\nI ne samo zvaničnici UN, već i mnogi drugi koji su uložili napore u humanitarne akcije i diplomatsko posredovanje, takođe, su posmatrani kao prosrpski. U tu kategoriju svrstane su diplomate kao što su Amerikanac Sajrus Vens, bivši specijalni izaslanik UN za Jugoslaviju, Britanac\nDejvid Oven, izaslanik EU, bivši norveški šef diplomatije Torvald Stoltenberg, specijalni izaslanik generalnog sekretara UN, kao i sam Akaši. I većina viših vojnih zvaničnika UN, uključujući generale Luisa Mekenzija, Frensisa Brikmona i Majkla Rouza smatrana je prosrpskom.\nAkaši svjedoči da je, kada je počeo rat, bilo nemoguće sakriti ozbiljne političke razlike među stalnim članicama Savjeta bezbjednosti. Najveći problem bio je do koje mjere UN treba da pribjegnu avio napadima NATO snaga.\nPostoje dvije vrste napada iz vazduha – jedan odbrambeni, limitiran samo na oružje koje predstavlja opasnost za pozicije UN ili ugrožava živote osoblja UN. Prije provođenja takvih napada UN pažljivo prate i procjenjuju situaciju preko svojih posmatrača na terenu kao i iz vazduha. Onog trenutka kada se ispune uslovi za “blisku podršku iz vazduha” UN neće oklijevati da pribjegnu tim limitiranim avio napadima NATO snaga.\nDruga vrsta avio napada je puno bombardovanje sa ciljem da se slomi vojna snaga jedne strane upotrebom avio snaga NATO, što prevazilazi ciljeve samoodbrane. Meta tog napada doživjeće ovu akciju kao neprijateljsku, a kao rezultat biće nemoguće prebaciti humanitarnu robu u voizilima UN kroz oblasti pod kontrolom grupe koja je meta napada.\nKada je 1994. godine od Srba zatraženo da povuku naoružanje 29 kilometara od Sarajeva, Karadžić je rekao da će ili potpuno povući teško naoružanje ili ga staviti pod kontrolu UN. Zbog loših vremenskih uslova nije bio siguran da je to izvodljivo, ali je pristao, svjedoči Akaši.\n“Razgovarao sam sa Izetbegovićem i Ganićem i obećao im da UN učiniti sve da ispouni rok i prenio im namjeru zaštitnih snaga UN da preuzmu teško naoružanje koje preostane nakon toga roka. Međutim, na konferenciji za novinare nakon našeg susreta Ganić i drugi lideri BiH javno su izrazili pritužbe prema zaštitnim snagama UN. Stekao sam utisak da ti ljudi iskreno žele napade NATO i uložili su sve napore da pažnju medija usmjere na to vjeruju da UN ne radi dobro svoj posao” – sjeća se Akaši.\nAmerički sekretar odbrane Vilijem Peri na zajedničkoj pres-konferenciji sa Akašijem, nakon sastanka u Zagrebu, rekao je da su se saglasili o upotrebi sile i da je dogovoreno sa UN da upotreba sile mora da bude “robusna, ali i oprezna”.\nMeđutim, Akaši je bio zapanjen kada je kasnije vidio da je u saopštenju Perija po povratku u SAD izostavljena riječ “oprezna”, a da je naglasak stavljen na “robusne” mjere protiv snaga Srba u BiH. Bilo je jasno iz izjave predsjednika Bila Klintona da je njegov stav da mora da bude “jasna razlika između dobra i zla” i da tu, prema njegovom mišljenju, “dobru” stranu, odnosno, vlasti u Sarajevu – treba podržati, a da snage Srba treba označiti kao zlo.\nAkaši navodi da, kada se govori o dešavanjima u Srebrenici 1995. godine, nije jasnio da li je riječ o unaprijed smišljenom vojnom napadu ili je to više bila impulsivna akcija, čiji je jedini cilj bila odmazda za masakr nad srpskim življem 1992. godine.\nKometarašući hrvatsko-muslimanski sukob u BiH, Akaši je ocijenio da “hrvatsko uništavanje Mostara predstavlja zločinački čin sa predumišljajem i da to nije bila samoodbrana”. On smatra da se radilo o bezumnoj destruktivnosti, uništvanju džamija, koje su mnogi katolički sveštenici podržavali.\nPrevela i priredila: Danijela DžELETOVIĆ


Lorenco ne oseća pritisak - Moto GP, Auto Moto\nHotSport»Auto Moto»Moto GP»Lorenco ne oseća pritisak\nLorenco ne oseća pritisak\n| 2013-01-03T13:36:07+02:00\t3. jan 2013. 13:36|0 komentara\nDvostruki šampion MOTO GPa Horhe Lorenco kaže da nema nikakav dodatni pritisak zbog činjenice da mu se Valentino Rosi ponovo priključio u Jamahi. Španac koji će sledeće sezone voziti sa 33. godišnjim italijanom sa kojim je već bio u timu od 2008 do 2010 i sa kojim je imao jako loše odnose, kaže da neće menjati svoje navike…\n„Nemam nameru da menjam svoj trening u odnosu na moje oponente. Respektujem sve moje rivale, posebno za one koji su osvajali titule šampiona. Valentino je osvojio mnogo titula i pobedio na preko 100 trka, ali to ne znači da ću ja bilo šta menjati.“\nLorenco je objasnio da jedini pritisak koji on oseća je onaj da mora da bude dobar, i to je počelo i kada je vozio klasu 125cc kada je debitovao sa 15 godina. Od tada, momak sa Palma de Majorke je osvojio četiri šampionske titule u različitim kategorijama.\n„On je harizmatičan, zabavan i ima puno publike koja ga obožava, ali to mi ne stvara nikakav pritisak“ dodao je Lorenco o Rosiju. „Imao sam pritisak kada sam počinjao, 2002. godine, i kada sam morao da pravim dobre rezultate da bih ostao u ovom svetu, u kome sam uvek želeo da budem. Sada, sa četiri osvojene titule (dve u 250cc i dve u MOTO GP šampionatu) štagod uradim u budućnosti je samo plus.“\nTokom njihove poslednje sezone u kojoj su bili u istom timu, 2010 godine, Lorenco je osvojio svoju prvu titulu u kraljevskoj kategoriji, dok je Rosi završio kao treći pošto je doživeo lom noge…\nTAGOVI: Horhe Lorenco, Valentino Rosi


Vijest dana - datum: 2020-10-10 KOMESAR EU OLIVER VARHELJI U OBRAĆANJU POSLANICIMA ISTAKAO DA CRNA GORA MOŽE RAČUNATI NA PODRŠKU IZ BRISELA\nVarhelji u Skupštini Crne Gore Podrška reformama, ali i budžetu Godišnji izvještaj EK dolazi u ruke nove demokratske i proevropske vlasti u Crnoj Gori, što je početak jedne nove epohe u saradnji naše države i EU, istakao je Bečić Uz odlučan pristup i posvećenost i stvarnu realizaciju reformi možemo kreirati novi pejzaž i za Crnu Goru i čitavi region već u sledećih četiri do pet godina, tvrdi Varhelji\nEvropska komisija (EK) je u potpunosti spremna da prati Crnu Goru na putu ka Evropskoj uniji i obezbijedi smjernice i partnerstvo, izjavio je evropski komesar za proširenje i susjedsku politiku Oliver Varhelji. On je to rekao u obraćanju poslanicima Skupštine Crne Gore, povodom objavljivanja izvještaja EK o Crnoj Gori.\nVarhelji je kazao da vjeruje kako će vlast sarađivati sa EK kako bi se plan investicija i pomoći Zapadnom Balkanu zaista brzo i efikasno realizovao.\n– Vjerujem da je to moguće i ubijeđen sam da uz odlučan pristup i posvećenost i stvarnu realizaciju reformi možemo kreirati novi pejzaž i za Crnu Goru i čitavi region već u sljedećih četiri do pet godina – tvrdi Varhelji.\nOn je kazao da će Crna Gora imati podršku i pomoć koja će podstaći vladu da ostvari neophodne reforme na putu EU.\nPred Crnom Gorom su, kako je kazao, dva ključna prioriteta – produbljivanje i ubrzanje reforme naročito vezano za vladavinu prava gdje izvještaj EK jasno kaže da je sledeći zadatak da se zadovolje privremena mjerila u okviru poglavlja vladavine prava.\n– Drugo je prevazilaženje ekonomske krize zbog virusa korona koja je pogodila Crnu Goru posebno teško zbog oslanjana na turizam. Odgovor na ova dva ključna izazova je javna uprava koja dobro funkcioniše i nadovezivanje na napredak koji je već ostvaren – rekao je Varhelji.\nPredsjednik Skupštine Aleksa Bečić izjavio je da posebno značajan momenat za našu zemlju predstavlja činjenica da godišnji izvještaj dolazi u ruke nove demokratske i proevropske vlasti u Crnoj Gori, što je početak jedne nove epohe u saradnji naše države i Evropske unije.\n– Koju će, uvjeren sam, karakterisati odgovornije, dinamičnije i efikasnije sprovođenje neophodnih reformi. Kada kažem da izvještaj dolazi u ruke nove proevropske vlasti, u stvari želim reći da u Crnoj Gori više nikad neće biti pobjednika i poraženih. Mirna tranzicija vlasti i kohabitacija vlasti je test zrelosti kojeg su i parlamentarna većina i parlamentarna manjina položili kako na dan izbora, tako i u periodu nakon izbora. Zato, gospodine Varhelji, ambasadorko Popa, želimo da znate – mi smo tu, da predano, posvećeno, zajedno, i opozicija i vlast, radimo na svim reformama ključnim za napredak u poglavljima koja se odnose na vladavinu prava i borbu protiv korupcije i organizovanog kriminala, i na tom putu očekujemo partnersku pomoć i prijateljsku podršku vas iz Evropske unije. Izbori su pokazali da u ovom visokom domu, od sada imamo evropsku vlast, ali i evropsku opoziciju. Vjerujem da ovim stavom, izrečenim u ime crnogorskog parlamenta, nijeste iznenađeni, jer ova vlast mora biti i demokratska i pomiriteljska – ukazao je Bečić.\nKomesar Varhelji je novinarima nakon obraćanja poslanicima rekao da ekonomsko-investicioni plan za Zapadni Balkan može ojačati ekonomiju u cijelom regionu u narednih četiri do pet godina.\n– Imam dobre vijesti. Donosimo vam novi investicioni plan za Zapadni Balkan što podrazumijeva i Crnu Goru – rekao je evropski komesar.\nVarhelji je istakao da nude paket od devet milijardi eura grantova i 20 milijardi u garancijama.\n– Ovo je jedna trećina BDP-a cijelog regiona. To znači da ćemo raditi sa vama na ubrzanju ekonomskih reformi kako bi se približili EU. Najvažnije kod ekonomsko-investicionog plana je da dođe do rasta ekonomije i zaposlenja kako bi se Crna Gora približila EU - istakao je Varhelji.\nOn ističe da je predlog EU da se povežu glavni gradovi u regionu autoputevima i željeznicama, i da se povežu brzim široko pojasnim internetom. Varhelji je kazao da je potrebno da se diversifikuju energetski izvori i da se ugalj izbaci iz upotrebe.\nTokom njegovog govora u parlamentu, aktivisti Građanske inicijative održali su performans, poručujući da je neprihvatljivo pretvoriti Sinjajevinu u vojni poligon, te da EU treba da reaguje.\nEnergija nove vlade može pomoći\nCrna Gora ostaje na evropskom putu, posvećena dinamiziranju reformi i regionalnoj saradnji, a ubrzanje procesa pridruživanja može pomoći i enrgija nove vlade, poručio je predsjednik države Milo Đukanović.\nOn je primio komesara EU za susjedsku politiku i proširenje Olivera Varheljija. Đukanović je Varheljija informisao o aktuelnom postizbornom kontekstu u Crnoj Gori, ističući da je Crna Gora pokazala da je njen demokratski kapacitet za mirnu tranziciju vlasti na mnogo višem nivou u odnosu na pojedina očekivanja. Šef države je potvrdio opredijeljenost da podrži svaku inicijativu i odluku nove vlade koja je u korist evropskog napretka.\n– Sudićemo po djelima, ne po retorici – kazao je Đukanović.\nČlanstvo u EU ostaje prioritet\nEvropski komesar Oliver Varhelji sastao se na radnoj večeri sa mandatarom za sastav nove Vlade Zdravkom Krivokapićem i liderom koalicije “Crno na bijelo” Dritanom Abazovićem.\n- Veoma dobra razmjena mišljenja sa mandatarom Krivokapićem o putu Crne Gore ka Evropskoj uniji i potrebnim reformama. Takođe, razgovarali smo i o ekonomskim i investicionim planovima za Zapadni Balkan i o potencijalima regiona. Radujem se saradnji sa novom Vladom - napisao je Varhelji na Tviteru.\nKrivokapić je rekao da članstvo u EU ostaje prioritet Crne Gore.\n- Zahvalni smo na objektivnom godišnjem izvještaju o napretku, dosadašnjoj i budućoj pomoći EU, uključujući i novi ekonomski i investicioni plan za Zapadni Balkan - naveo je Krivokapić.\nAbazović je poručio da su dobili snažnu podršku reformskom putu i integracionim procesima, iskazujući zadovoljstvo sastankom.


Reporteri BBC-ja ušli u migrantske "kampove užasa" u BiH - Klix.ba\nPogledajte snimke Reporteri BBC-ja ušli u migrantske "kampove užasa" u BiH\nBBC Bihać migranti kamp Vučjak\nBritanska korporacija za emitiranje radijskog i televizijskog programa BBC snimila je kratki video prilog o stanju u migrantskim kampovima u Bosni i Hercegovini, opisavši ih da su "kao iz noćne more."\nHumanitarna radnica Indira Kulenović kazala je da ukoliko bi morala spavati u jednom od kampova da bi joj to bila najgora noćna mora. Kada su reporteri BBC-ja pitali migrante koliko dugo borave u kampu "Vučjak" kod Bihaća, neki su rekli da su tu već mjesec dana.\nOsim toga, rekli su da nemaju hrane, a snimke pokazuju da njih 20 boravi i spava u jednoj prostoriji i da nemaju kreveta. U prilogu se također vidi 14-godišnji migrant kako stoji ispred kampa i moli da ga puste da uđe.\nSnimci prikazuju kamp u kojem su šatori nasumično raštrkani, a smeće se nalazi na sve strane. BBC navodi da su kapaciteti kampa popunjeni i da će neki od njih morati spavati na ulicama.\nNovinarka BBC-a ušla je u šator u kojem su svi migranti zaraženi šugom. Kulenović joj je pojasnila da nemaju lijekove koji bi im mogli pomoći i da je jedini način da spriječe širenje zaraze da drže sve zaražene u jednom šatoru.\nPeter Van der Auweraert, koordinator za Zapadni Balkan pri Međunarodnoj organizaciji za migraciju, kazao je da ovi ljudi ne mogu ostati u Vučjaku do zime jer će umrijeti.\nS druge strane, premijer USK Mustafa Ružnić kazao je da od cijele države traže da nosi jednak teret.\n"Mi ilagelnim i nezakonitim ljudima ne možemo dozvoliti da ulaze u USK. Naš kanton ima određen kapacitet koji može nositi kada su u pitanju migranti. I to tražimo od cijele države, da jednako nosi teret", kazao je Ružnić u prilogu.\n3h 11min 4\n3h 43min 41\n4h 6min 30\n4h 30min 11


Faktor | Duvnjak: Nabavka vakcina pokazuje koliko je politički i društveni sistem u BiH disfunkcionalan\nDuvnjak: Nabavka vakcina pokazuje koliko je politički i društveni sistem u BiH disfunkcionalan\n11.02.2021. / 09:46\nJasmin Duvnjak, delegat u Domu naroda Parlamenta Federacije Bosne i Hercegovine i predsjednik Kluba Bošnjaka, smatra da pitanje nabavke vakcina protiv koronavirusa pokazuje koliko je politički i društveni sistem u BiH često disfunkcionalan, neefikasan i neproduktivan.\nPodsjetio je da je na jesen predložio inicijativu da se osigura besplatna vakcinacija protiv sezonske gripe za sve zdravstvene radnike u Federaciji BiH i one koji pripadaju rizičnim grupama.\n- Nemam cjelovit odgovor od naših zavoda zdravstvenog osiguranja. Imam informaciju da se sporadično u nekim dijelovima Federacije BiH osigurala vakcina za zdravstvene radnike i za određene rizične grupe. Smatrao sam, jer postoje medicinski razlozi za to i indikacije da oni koji su najviše izloženi udaru koronavirusa bi trebali imati zaštitu barem od sezonske gripe - pojasnio je Duvnjak.\nPodsjetio je i na to da zdravstveni sektor Federacije BiH "usitnjen na kantonalne zavode zdravstvenog osiguranja".\n- Dosta je tu podijeljenih nadležnosti, fondovi i novac su podijeljeni. Kada su u pitanju i vakcine govori nam koliko je taj naš sistem često neefikasan i neučinkovit. Kada je u pitanju koronavirus, kada je u pitanju stručni segment, mi sigurno ne zaostajemo za svijetom, Evropom. Međutim, ono što zabrinjava, ne samo kada je pitanju Federacija BiH, nego i drugi entitet i cijela BiH, a to je vakcina na neki način još jednom potvrdila, kada je u pitanju nabavka vakcine, procedure i neusklađenost naših propisa, vidi se sva ta nefunkcionalnost ukupnog političkog i društvenog sistema u BiH - istakao je Duvnjak.\nNaglasio je danažalost, pitanje nabavke vakcina pokazuje koliko je "politički i društveni sistem u BiH često disfunkcionalan, neefikasan, neproduktivan i koliko se dosta vremena i energije izgubi na politička usaglašavanja".\n- Ovo je pitanje eklatantan primjer koliko je važno da imamo usaglašene zakone, da imamo jasne i precizne funkcionalne procedure jer od ovog pitanja zavise životi ljudi. Direktno je ugroženo zdravlje građana BiH, bez obzira na nacionalnost, etničku i entitetsku pripadnost - poručio je Duvnjak.\nGovoreći o tome ko je najodgovorniji jer u BiH još nije počela vakcinacija, Duvnjak je kazao da su politički svi zajedno odgovorni što do sada već nisu uspjeli naći modalitete da se problemi rješavaju na funkcionalan način.\n- U užem smislu, kada govorimo ko je odgovoran, očigledno da su odgovorne one političke strukture u BiH koje na svaki mogući način pokušavaju da diskredituju institucije BiH i da bh. politički sistem učine što nefunkcionalnijim - pojasnio je Duvnjak.\nSmatra da politički predstavnici i kolege iz Republike Srpske, nažalost, nemaju tu vrstu odgovornosti spram građana koje predstavljaju.\n- Da imaju tu vrstu odgovornosti spram života i zdravlja građana RS-a pokazali bi mnogo više volje i zainteresovanosti da se na nivou države BiH osiguraju kvalitetne pretpostavke kroz regulativu, proceduru i jasno finansiranje - rekao je Duvnjak.\nMišljenja je da BiH treba "harmoničan sistem, sistem u kojem se jasno zna šta je čija nadležnost, u kojem se jasno znaju procedure...".\n- Plašim se u svemu tome da svi zajedno gubimo. Tu nema pobjednika. Ima li ijednog drugog pitanja na ovom svijetu koje bi nas moglo okupiti oko toga da tražimo najbolja rješenja, ako to nisu pitanja zdravlja i života ljudi - dodao je Duvnjak.\nJasmin Duvnjakvakcina protiv koronavirusanabavka vakcina\n"Gest i znak zahvalnosti"\nNisu spriječili genocid, ali ipak: Holandija vojnike iz Srebrenice nagrađuje sa po 5.000 eura


BEOGRAD, Ministar trgovine i turizma Republike Srpske Predrag Gluhaković i ministar turizma, trgovine i telekomunikacija Srbije Rasim Ljajić dogovorili su formiranje radnih grupa koje će u naredna dva mjeseca definisati prioritete budućeg zajedničkog rada u oblasti zaštite potrošača i konkurencije,\nSaradnja Fonda za mlade talente i Britansko-srpske privredne komore\n29.11.2014. / 17:38\nBEOGRAD, U Beogradu je danas potpisan protokol o saradnji Fonda za mlade talente i Britansko-srpske privredne komore, koji otvara vrata najboljim studentima za stručnu praksu i započinjanje karijere.\nPotpisan protokol o međuinstitucionalnoj saradnji\n18.07.2014. / 14:16\nBANJALUKA, Predstavnici pet institucija iz Republike Srpske potpisali su danas u Banjaluci protokol o međuinstitucionalnoj saradnji u okviru jedinstvenog sistema registracije, naplate i kontrole doprinosa.\nMirjanić sutra u Beogradu sa Bogosavljevićevom\n09.07.2014. / 16:35\nBANJALUKA, Ministar poljoprivrede, šumarstva i vodoprivrede Republike Srpske Stevo Mirjanić razgovaraće sutra u Beogradu sa ministrom poljoprivrede i zaštite životne sredine Srbije Snežanom Bogosavljević.\nU Srbiji od 1. aprila prenosivost fiksnih brojeva\n08.03.2014. / 13:08\nBEOGRAD, Korisnici fiksne telefonije u Srbiji će od 1. aprila moći da prelaze iz jedne mreže u drugu uz mogućnost zadržavanja svog broja telefona, izjavio je direktor Republičke agencije za elektronske komunikacije (Ratel) Milan Janković.\nOzvaničenje saradnje aerodroma u Banjaluci i Beogradu\n05.02.2014. / 11:30\nBANJALUKA, Direktor preduzeća “Aerodromi Republike Srpske” iz Banjaluke Miroslav Janjić i direktor beogradskog Aerodroma “Nikola Tesla” Velimir Radosavljević u Mahovljanima će u petak, 7. februara, potpisati protokol o saradnji.\nOčekuju pozitivno mišljenje misije FVO-a o izvozu mlijeka\n16.01.2014. / 14:22\nBANJALUKA, Ministarstvo poljoprivrede, šumarstva i vodoprivrede Republike Srpske očekuje pozitivno mišljenje misije evropske Kancelarije za hranu i veterinarstvo /FVO/ koja će, u periodu od 21. do 31. januara, izvršiti inspekciju objekata i farmi koji su kandidovani za izvoz mlijeka i\nKarimov ratifikovao sporazum o zoni slobodne trgovine\n28.12.2013. / 12:53\nTAŠKENT, Predsjednik Uzbekistana Islam Karimov potpisao je zakon o ratifikaciji protokola o prijemu Uzbekistana u zonu slobodne trgovine Zajednice Nezavisnih Država, saopštio je danas portparol predsjednika Karimova.\nPodrška nevladinom sektoru u procesu smanjenja nezaposlenosti\n27.12.2013. / 18:25\nSARAJEVO, U Sarajevu je danas potpisan Protokol o saradnji između Agencije za rad i zapošljavanje BiH i Udruženja nezaposlenih u BiH čiji je cilj unapređenje uslova za učešće nevladinih organizacija u procesu smanjenja nezaposlenosti u BiH.\nVlada RS: Od 1. januara povećanje penzija za dva odsto\n26.12.2013. / 13:47\nBANJALUKA, Vlada Republike Srpske donijela je danas odluku da opšti bod i penzije od 1. januara budu povećani za dva odsto.\nHrstićeva sutra otvara zimsku sezonu na Jahorini\n12.12.2013. / 16:08\nBANJALUKA, Ministar trgovine i turizma Republike Srpske Maida Ibrišagić-Hrstić sutra će na Jahorini ozvaničiti početak zimske turističke sezone.\n28.11.2013. / 19:18\nDOBOJ, Transportno ograničenje koje su “Željeznice Federacije BiH” uvele 22. novembra “Željeznicama Republike Srpske” ukinuto je nakon današnjeg sastanka predstavnika ove dvije kompanije u Doboju.\nMilić: Procentualno najveće povećanje penzija u regionu\n18.11.2013. / 12:31\nBIJELJINA, Povećanjem penzija za dva odsto u januaru naredne godine penzionerski ček u Republici Srpskoj će za godinu dana biti uvećan za 7,26 odsto, što je procentualno najveće povećanje penzija u okruženju, izjavio je direktor Fonda za penzijsko i invalidsko


Dan online - Sport: Biće obavljena dodatna testiranja - 2020-12-02\nSport RUKOMETAŠICE SRBIJE NISU JUČE OTPUTOVALE NA EVROPSKO PRVENSTVO\nSrpkinje još dva dana u Staroj Pazovi - Foto: RSS Biće obavljena dodatna testiranja\nOdlazak ženske rukometne reprezentacije Srbije na Evropsko prvenstvo u Dansku, planiran za juče, odložen je za sjutra usled pozitivnih, ali i nepotpunih rezultata prethodnog testiranja na korona virus.\nKako je saopštio Rukometni savez Srbije, reprezentativke i stručni štab ostaće u centru FSS u Staroj Pazovi do polaska na put, a u naredna dva dana obaviće i dodatna testiranja kako bi nacionalni tim u što kvalitetnijem sastavu otputovao na kontinentalno takmičenje. Rukometašice Srbije prvu utakmicu igraju protiv Holandije u petak od 20.30 časova. Osim Srbije i Holandije u Grupi C u Koldingu igraće još Mađarska i Hrvatska. Plasman u narednu fazu ostvariće tri najbolje plasirane ekipe. Šampionat će se igrati uz stroge epidemiološke mjere, a utakmicama će moći da prisustvuje svega 500 gledalaca. Podsjećanja radi, Norveška je odustala od organizacije šampionata, pa će se kompletan turnir održati u Danskoj, koja će biti domaćin prvog velikog takmičenja reprezentacija u korona eri.


Predstavnički dom usvojio rezoluciju o razriješenju Trampa\nPredstavnički dom američkog Kongresa usvojio je u utorak uveče rezoluciju kojom se potpredsjednik Majk Pens poziva da pokrene proceduru predviđenu 25. amandmanom američkog Ustava, kako bi predsjednik Donald Tramp bio razriješen dužnosti, javljaju agencije.\nPotrpedsjednik Majk Pens sada ima 24 sata da se izjasni da li je spreman da postupi po usvojenoj rezoluciji.\nOn je, međutim, prije glasanja poručio predsjedavajućoj Predstavničkog doma Nensi Pelosi da se protivi pokretanju 25. amandmana.\n"Ne vjerujem da je takav potez u najboljem interesu naše nacije niti da je u skladu sa našim Ustavom", naveo je Pens u pismu koji je njegov kabinet uputio Pelosi.\nPredstavnički dom planira da danas glasa o opozivu predsjednika Trampa, ukoliko se prije toga ne bude povukao sa funkcije ili bude bio razrešen.\nRezolucija Predstavničkog doma pored ostalog sadrži član kojim se Tramp optužuje za podsticanje pobune i govori o njegovoj potencijalnoj odgovornosti za upad dijela pristalica u kompleks Kapitol hila tokom kongresne potvrde rezultata glasanja Elektorskog koledža predsjedničkih izbora na kojima je pobijedio Džozef Bajden.\nU rezoluciji se ističe da se Tramp obratio protestnom skupu svojih pristalica neposredno prije nego što se jedan dio njih uputio prema Kapitol hilu.\nUkoliko bi Donald Tramp bio opozvan u Predstavničkom domu postao jedini američki predsjednik kome se to dogodilo dva puta tokom mandata.\nNakon toga u Senatu bi trebalo da bude održan pretres i donijeta odluka da li će Tramp biti razriješen dužnosti, uprkos tome što bi zasjedanje vjerovatno trajalo duže od devet dana, vremenskog perioda koji je ostao do isteka njegovog mandata.\nU prvom obraćanju novinarima poslije prošlonedjeljnog upada u Kapitol, on nije preuzeo bilo kakvu odgovornost za upad u zgradu Kongresa, ali je rekao da "nije želio nikakvo nasilje."\nTramp je branio svoju vatrenu retoriku u obraćanju demonstrantima prošle nedjelje kao "potpuno odgovarajuću" i nije pokazao kajanje zbog napada koji je uslijedio.\n"Ako nastave tim putem, mislim da se izaziva ogromna prijetnja našoj zemlji i ogroman bijes", rekao je Tramp.


sestre moldovan – Borča\nTag: sestre moldovan\nSestre Moldovan, Olivera i Nikolina zaslužne su što je kajak dobio na popularnosti u našoj zemlji, a naročito što je u Borči u kojoj su ponikle kao uspešne sportistkinje i celoj Paliluli najveselije kad se one takmiče. Kad su veslale na poslednjim Olimpijskim igrama u Londonu 2012. godine bili smo ponosni što boje Srbije brane …\nSrpske kajakašice Nikolina i Olivera Moldovan okitile su se bronzanom medaljom na SP u Nemačkoj u disciplini K-2 na 200 metara. Reprezentativke Srbije Nikolina i Olivera Moldovan osvojile su danas bronzanu medalju na Svetskom prvenstvu u kajaku i kanuu, koje se održava u Duizburgu. One su do medalje došle u disciplini K-2 na 200 metara, …\nKajakašicama četiri medalje na Univerzijadi\nReprezentaivke Srbije u kajaku osvojile su srebro i tri bronze poslednjeg dana takmičenja na Univerzijadi u Kazanju. Nikolina Moldovan je osvojila bronzanu medalju u olimpijskoj disciplni k-1 200 metara, iza prvoplasirane Ruskinje Natalije Podloskaje i srebrne Beloruskinje Maharite Čiškevič. Srebrnu medalju osvojila je ženska postava u sastavu Nikolina i Olivera Moldovan u disciplini k-2 200 …


Investitor iz Katara Ali Abdula MS al Maki kupio 4 hotela u Srbiji za 1,08 miliona evra u kešu\nBEOGRAD - Investitor iz Katara Ali Abdula MS al Maki danas je i zvanično stavio potpis na ugovor o kupovini većinskog udela u četiri hotela preduzeća “Evropa” iz Surdulice, koje je izlicitirao za 1,08 miliona evra u gotovom.\nTime su privatizovani hoteli "Srbija" u Surdulici, "Vilin Lug" u Crnoj Travi, kao i "Jezero" i "Promaja", na obali Vlasinskog jezera.\nAl Maki je, u izjavi Tanjugu, rekao da ovo neće biti kraj ulaganja u Srbiju.\n"Ovo je tek prvi projekat i vezan je za investiranje u hotele koje želimo da podignemo na nivo onih sa 3-4 zvezdice u narednih 3-4 godine. Nadamo se i hotelu od pet zvezdica u budućnosti", rekao je on u izjavi Tanjugu.\nHoteli su na jezeru, podvukao je, što je zdravo mesto, pogodno za razvoj turizma."Dobro je i za sportiste iz Srbije i drugih zemalja", rekao je Al Maki.\nOn je izrazio zadovoljstvo što je prva investicija iz Katara koja dolazi u Srbiju i pozvao druge investitore te zemlje da "iskoriste prilike u Srbiji".\n"Kad smo došli, videli smo i prijateljski nastrojene građane. Nadamo se da će mnogo biznismena iz Katara slediti naš primer. Poručujem im da iskoriste priliku i dođu u Srbiju. Mi smo srećni što smo potpisali ugovor, a od danas ćete videti progres u tom delu zemlje", rekao je on.\nDržavni sekretar u Ministarstvu privrede Dragan Stevanović rekao je da je za Srbiju ova privatizacija bitna stvar.\n"Vlasinsko jezero je važan resurs i ako se bude dešavalo ono što investitori planiraju tamo da rade, pokrenuće se zamajac, i to će da privuče turiste", rekao je Stevanović Tanjugu.\nPrema njegovim rečima, investitori iz Katara su danas zvanično potpisali ugovor, u narednim danima će obaviti formalnosti, a očekuje da u narednim nedeljama krenu sa planovima za sva cetiri objekta.\n"Ova saradnja traje već dve godine i verujem da smo otvorili novo poglavlje. Rekli su da će im biti drago da Srbiju predstave u Kataru u najboljem svetlu i da svoje prijatelje zainteresuju da ulože kod nas", rekao je on.\nAl Maki je izlicitirao 70 odsto udela u hotelima "Evrope" koji su društveni kapital, na aukciji koja je okončana 31. maja, ali je pre zaključenja ugovora sa resornim Ministarstvom privrede, bilo potrebno mišljenje Ministarstva finansija, odnosno Uprave za sprečavanje pranja novca.\n« Otvoreno pismo Vučiću: Izložba "Necenzurisane laži" je ogledalo vlasti Sopstvenom "sahranom" poslao poruku zavisnicima od droga »


Set ekonomskih zakona pred poslanicima | PROPISI.NET | Svi propisi Republike Srbije online\nNaslovna Finansije Set ekonomskih zakona pred poslanicima\nSet ekonomskih zakona pred poslanicima\nPrijava poreza na imovinu preko javnog beležnika\nMeđu novinama je i uvođenje kategorije „drugo zemljište“, ono koje nije ni građevinsko, ni poljoprivredno, niti šumsko. Lokalne samouprave će moći da ga dodatno kategorizuju, a osnovica će biti, ukoliko nije bilo prometa takvim parcelama, za 40 odsto umanjena vrednost okolnog poljoprivrednog zemljišta. Gradovi i opštine će imati pravo da porez na neizgrađeno građevinsko zemljište, ukoliko se na njemu gaji bilje, sadni materijal ili šuma, oporezuju kao poljoprivredno ili šumsko.\n„Zakon će naročito imati uticaj na izgradnju kapitalnih projekata u Srbiji, imajući u vidu da se i ovim poreskim zakonom, pod propisanim uslovima, uvode poreska oslobođenja po osnovu koncesija“, navodi se u Predlogu. „Uticaće na ljude koji imaju zdravstvenu potrebu za ljudskim ćelijama, tkivima ili organima. To davanje se izuzima od oporezivanja.“\nGraditelji malih hidroelektrana\nIzbeglice na spisku obveznika poreza na imovinu\nBudući zakon o porezu na imovinu će na spisak obveznika upisati i izbeglice koje koriste državne stanove. Oporezovaće ih kao zakupce. – Predlaže se da korišćenje stanova u svojini Republike postane predmet oporezivanja pod istim uslovima kao i zakup koji je duži od godinu dana ili nedograđeno – stoji u Predlogu zakona.\n„Za zgrade u izgradnji koje se grade bez građevinske dozvole, poreska obaveza nastaje od 1. januara godine koja sledi godini u kojoj su završeni radovi na konstruktivnom sklopu zgrade, a najranije 1. januara 2019. godine“, stoji u dokumentu.\nŠta se oporezuje kao poklon\nNova pravila poreskog postupka i poreske administracije\nIzvor: sajt Večernje novosti\nset ekonomskih zakona


perpetuuM Mobile: Trebević: Zimske razglednice sa olimpijske planine kontrasta\nKontrast je odlika Trebevića od pamtiveka.\nPlanina najbliža Sarajevu bila je poprište najsvetlijih, ali i najmračnijih epizoda istorije današnjeg glavnog grada Bosne i Hercegovine, o čemu svedoči i samo njeno ime, izvedeno od staroslovenske reči "trebevište" koja je označavala žrtvenik. Vekovima nakon Slovena, u iste jame u kojima su ljudi žrtvovali zveri neke drugačije zveri žrtvovale su ljude... Ali te slike već nisu za razglednice...\nIdiličniji prizori ređali su se u međuvremenu. Tokom XIX veka na Trebević su posebnu pažnju obratili Austrougari, koji su prvo gradili utvrđenja na njegovim vrhovima a zatim staze za uživanje u njegovim šumama.\nVrhunac slave ova planina doživela je 1984. godine, kada je na njenim padinama održan deo takmičenja u sklopu Zimskih olimpijskih igara. Tada je ovaj grad prvi put dospeo na svetski glas, nepunu decenije pre nego što će ponovo dospeti na naslovne strane po nekim mnogo krvavijim temama...\nOžiljci rata i dalje su vidljivi na Trebeviću, na urušenim planinarskim domovima, fragmentima nekada čuvene bob staze, ograđenim delovima šume za koje lokalci tvrde da su još uvek minirane...\nAli, umesto u prošlost, Trebević gleda u sigurnu budućnost. Obnovljena žičara samo je još više učvrstila popularnost njegovih izletišta, i to ne samo među Sarajlijama, a nedavno je otvorena i ferata Bijela stijena, na radost obožavatelja adrenalinskih aktivnosti u prirodi iz čitavog regiona.\nUspon na Trebević via normale moguć je iz više pravaca, a u zavisnosti od afiniteta i spremnosti planinari najčešće biraju ili grebensku stazu koja vodi praktično iz samog Istočnog Sarajeva ili neku od blažih, lepo markiranih i obeleženih šumskih staza sa severne strane planine, koje su u zimskim uslovima sa dosta snega verovatno bolje rešenje.\nObična sajla, nije ferata\nA sa koje god strane mu prišli, greben Trebevića je ono najlepše što ova planina može da pruži ljubiteljima aktivnog odmora u prirodi.\nPrelepe panorame, lagano balansiranje po stenama i neizbežni hladan povetarac...\nPa ako su samo nekoliko stotina metara niže bašte kafića pune onih koji se nikad neće pomučiti da stignu do vrha planine, na uskom bilu još uvek vlada onaj neuhvatljivi mir usamljenosti visoko iznad svakodnevice.\nDve dijametralno suprotne slike udaljene samo par kilometara vazdušnom linijom i hiljadu svetlosnih godina duhom.\nAko Trebević i gledamo kao obično izletište, onda gradu koji ima takvo izletište treba samo zavideti.\nKrenuti iz velegrada i već desetak minuta kasnije biti na planinarskoj stazi, privilegija je koju nemaju mnogi. To mogu da potcenjuju samo oni koji tako nešto nemaju, a voleli bi...\nAkrus 20/2/22 08:54


Ministar Ružić: Školska godina počinje himnom - Škola - Ringeraja.rs\nUredništvo portala Ringeraja.rs, 29.8.2021\nPrvi put u istoriji 1. septembar u svim školama širom Srbije otpočne intoniranjem ili izvođenjem državne himne “Bože pravde”. (Foto: Freepik)\nDeo javnosti, ipak, strahuje da će okupljanje dece u školama rasplamsati epidemiju korone, te da svakodnevno povećavanje broja zaraženih ne ide naruku normalnom polasku u školu.\nKada ste donosili odluku o načinu održavanja nastave koji podrazumeva tri zone – zelenu, žutu i crvenu – čime ste se rukovodili? Ko je odgovoran za sprovođenje ovog modela, ko će tačno odrediti kada neka škola iz jedne zone prelazi u drugu?\nKako ocenjujete rezultate onlajn nastave koja je bila okosnica nastavnog procesa godinu i po dana? Mnogi nastavnici, pa i roditelji, smatraju da je ta generacija upropašćena, da deca gotovo ništa nisu naučila..?\nDa li će taj zakon biti završen do 15. septembra, kada se obeležava Dan srpskog jedinstva, kako je nedavno najavio predsednik Vučić? I da li se može očekivati da se od septembra sledeće godine uči po novim udžbenicima iz tri nacionalna predmeta?\nŠta prosvetni sistem čini da zaštiti ćirilicu?\nLingvisti i profesori književnosti nezadovoljni su i brojem časova srpskog jezika u školama, traže da mu se da natpredmetni status, kao i da se srpski jezik uvede na fakultete kao obavezan predmet…?


HiSky nova moldavska low-cost aviokompanija prodaje karte bez dozvole - Aviatica\nHiSky nova moldavska low-cost aviokompanija prodaje karte bez dozvole\nIako je odbijena za operativnu dozvolu, modlavska start-up aviokompanija HiSky počela sa prodajom karata za šest novih destinacija\nDatum / Date: 03.03.2020.\nU Moldaviji se sprema otvaranje nove aviokompanije. Turistička kompanija HiSky je najavila nabavku aviona i uspostavljanje redovnog avio saobraćaja između Kišinjeva i šest evropskih gradova, ali problem bi mogla biti operativna dozvola, koja im nedostaje.\nU saopštenju za medije iz ove kompanije su naveli da planiraju da iznajme dva aviona Airbus A320 od aviokompanije Cobrex Trans i da uspostave redovan saobraćaj prema aerodromu Pariz – Bove (Paris – Beauvais) od 11. aprila, Diseldorfu od 13. aprila, Dablinu od 15. aprila i Bolonji i Lisabonu od 16. aprila. Sve destinacije će biti služene sa dva leta nedeljno, sem Lisabona do koga se planira jedan let nedeljno.\nBez aviona i dozvole\nUprkos najavama, moldavske vazduhoplovne vlasti (CAA) su obavestile javnost da je ovoj kompaniji uskraćena operativna dozvola, jer je utvrđeno da navedena kompanija od koje planiraju da iznajem A320 ne poseduje takav avion.\nCobrex Trans je rumunska čarter aviokompanija (ICAO: CBX) koja nije članica IATA i koja, prema registru aviona poseduje samo jedan Boeing 737-300 star 28 godina.\nOva se kompanija predstavlja kao budući moldavska low-cost avio prevoznik čiji će direktor biti Julijan Skorpan (Iulian Scorpan), bivši direktor nacionalne aviokompanije Air Moldova, koji ju je napustio zbog sukoba sa upravom.\nHiSky je naveo da planira da prodaje karte prema low-cost pravilima i da je već osmislio tarifni program koji će uključivati četiri tarife: basic, classic, premium i premium plus.\nBuduća aviokompanija je 14. novembra 2019. zvanično zatražila izdavanje operativne dozvole (AOC), ali je 23. decembra CAA odbacila ovaj zahtev jer je utvrđeno da kompanija ne ispunjava osnovne uslove da bude registrovana kao avio prevoznik. HiSky ne poseduje sopstveni avion, pa je CAA 22. januara donela rešenje kojim joj se uskraćuje operativna dozvola.\nUprkos tome, HiSky je već pokrenuo svoj sajt na kome već prodaje karte za pomenute nove letove. Na odbijenicu iz CAA nisu reagovali, pa su vlasti bile prinuđene da izdaju zvanično saopštenje za medije sa napomenom da razmatraju pokretanje krivične prijave protiv kompanije zbog brojnih kršenja zakona.\nFotografije preuzete sa sajta aviokompanije HiSky\nCAAHiSkylow-costMoldavijanova kompanijanove linijeoperativna dozvola


Forbes je proglasio najbogatiju ženu na svetu - Astrology Srbija - donnasfreeastrology.info\nNajbogatija žena na svetu je 65-godišnja naslednica kozmetičke imperije L'Oreal, Fransoaz Betenkor Mejers. Njena porodica poseduje udeo od 33% u kozmetičkom gigantu, sa brendovima kao što su Lancôme, Yves Saint Laurent Beauté, Giorgio Armani Beauty, Kiehl's, Biotherm, Diesel, Urban Decay, Helena Rubinstein, Garnier, Maybelline i mnogi drugi.\nForbes je procenio bogatstvo Fransoaz Betenkor Mejers na 49,3 milijarde dolara, što joj je omogućilo da zauzme 15. mesto na listi najbogatijih ljudi na planeti. Tokom protekle godine, zahvaljujući apresijaciji akcija kompanije, bogatstvo Fransoaz Betenkor Mejers povećalo se za 17%, ili 7,1 milijardu dolara. Prošle godine, prema Forbesu, rang najbogatijih žena predvodila je 69-godišnja Elis Valton kćerka osnivača mreže američkih hipermarketa Walmart. Njeno bogatstvo je procenjeno na 45,8 milijardi dolara.\nŠto se tiče muškaraca, Amazonov osnivač Džef Bezos bio je lider na rangiranju najbogatijih biznismena drugu godinu zaredom. Njegovo bogatstvo procenjuje se na 112 milijardi dolara, a krajem 2018. godine Bezosovo bogatstvo povećalo se za 19 milijardi dolara.\n#najbogatija zena na svetu


Deca sa Kim danas na Ozrenu, sutra u Banja Luci\nPredsednik Odbora za pomoć Kosovu i Metohiji Milorad Arlov, danas u 17 časova u Centru Kulture u Derventi prisustvovaće prijemu dece iz Gnjilana sa Kosova i Metohije koja su gosti OŠ “Nikola Tesla” iz Dervente. Na svečanom prijemu biće bratimljenje OŠ Nikola Tesla iz Dervente i OŠ “Dositej Obradović” iz Šilova, opština Gnjilane, navodi se u saopštenju Odbora za pomoć Kosovu i Metohiji.\nOko 600 dece i prosvetnih radnika sa Kosova i Metohije prisustvovaće sutra prijemu u administrativnom centru Republike Srpske u Banja Luci u 12 časova.\nZbog udaljenosti oko 300 dece koja se nalaze u Bijeljini, Han Pijesku, Palama, Istočnom Novom Sarajevu, Višegradu i Trebinju neće prisutvovati ovom tradicionalnom prijemu i poštovanju najviših institucija RS prema gostima sa Kosova i Metohije.\nPrijem organizuje Odbor za pomoć Kosovu i Metohiji i Ministrstvo prosvete i kulture Republike Srpske.\nDeci sa Kosova i Metohije obratiće se i poželeti sedmodnevni ugodan boravak u Republici Srpskoj ministar prosvete i kulture Republike Srpske Dane Malešević, predsednik Odbora za pomoć KiM Milorad Arlov, zamenik direktora Kancelarije Vlade Srbije za Kosovo i Metohiju Slađana Marković, direktor OŠ “Branko Radičević” Kosovska Mitrovica Ivan Zaporožac i premijer RS Željka Cvijanović, navedeno je u saopštenju.\n"HIDROMORAVA" preuzima vodosnabdevanje i naplatu vode u novobrdskim selima 6\nHoti: Rugova se nije zalagao za podelu Kosova 7\nPriština sumnja da se iz S. Makedonije švercuje brašno na KiM 5


Siva ekonomija uništava privredu Kosova - Gorapress.net\n29.12.2015. u 16:09\nKosovske institucije nisu uspele da se izbore protiv sive ekonomije tokom 2015., ocenjuju predstavnici ekonomskih udruženja i privrednici.\nOni dodaju da je ova pojava dosta prisutna u kosovskoj privredi, i kao takva, u velikoj meri šteti ostalim preduzećima koja rade zakonski.\nTokom 2014., međunarodne finansijske institucije kao i Ministarstvo finansija u Vladi Kosova, ocenili su da siva ekonomija na Kosovu iznosi 34,4 posto, odnosno, kosovski budžet godišnje ostaje uskraćen za 450 miliona eura zbog neprikupljenog poreza.\nAgim Šahini, predsednik Kosovske alijanse za biznis, kazao je da je siva ekonomija na Kosovu imala i porast tokom ove godine.\n„Na osnovu naših istraživanja, ove godine siva ekonomija je povećana za tri posto, odnosno, iznosi 38 posto. U pitanju su milioni eura koji nedostaju budžetu Kosova kao posledica sive ekonomije“, kazao je Šahini.\nOsim što se štete nanose budžetu Kosova, od sive ekonomije ispaštaju i preduzeća.\nŠaćir Paljuši, vlasnik kompanije „Frutex“ iz Suve Reke koja se bavi proizvodnjom bezalkoholni pića, potvrđuje tu činjenicu.\n„Ovih 16 godina nije se uradilo dovoljno u borbi protiv sive ekonomije i to ozbiljno šteti nama, koji regularno plaćamo sve, a ne uspevamo da postanemo konkurenti na tržištu“, ističe Paljuši.\nMinistar finansija u Vladi Kosova, Avdulah Hoti, kazao je prethodno da su tokom ove godine poduzeti određeni koraci kako bi se promenilo ovo stanje. Prema njegovim rečima, u Poreskoj upravi Kosova zabeležen je porast uplate poreza, što, kako je dodao, znači da je siva ekonomija u padu. On je takođe najavio da će se uskoro pokrenuti Fond za odobravanje kredita od kojeg će imati pomoći samo ona preduzeća koja godinama legalno obavljaju svoj posao.\nAgim Šahini iz Kosovske alijanse za biznis, smatra da siva ekonomija na Kosovu otežava i kontrolu na graničnim prelazima, a zbog njihove saradnje sa nadležnim organima, dodajući da su sivu ekonomiju u nekoliko slučajeva pomogli i carinski inspektori.\nOd januara do maja ove godine, Carina Kosova je pokrenula 19 disciplinskih slučajeva za oko 40 službenika koji se sumnjaju da su prekršili carinske procedure.\nSlučajevi se tiču korupcije, zloupotrebe službene dužnosti i dr.


URADI SAM katalog • Jul 2022\nPočetna > ... > Prodavci > Uradi Sam > Uradi Sam katalozi\nUradi Sam - katalozi i akcije\nAko tražite akcije Uradi Sam prodavnice na mreži, došli ste na pravo mesto. Imamo najnovije kataloge Uradi Sam prodavnice, čime ćemo se pobrinuti da iskoristite najpovoljnije cene i najbolje ponude u Vašoj prodavnici. Ako želite da uštedite nešto novca koristeći ponude iz Uradi Sam nedeljnih kataloga i iskoristite najbolje ponude iz Uradi Sam nedeljnih kataloga, tada ste došli na pravo mesto.\nNeverovatni popusti i akcije\nSrpsko-belgijski maloprodajni lanac Uradi Sam putem brojnih akcija, obezbeđuje da se za uređenje enterijera i eksterijera obezbedi sve što je potrebno na jednom mestu, a pri tom i uštedi. Na popustu se svakodnevno može naći veliki broj artikala iz svih kategorija proizvoda. Ovi artikli mogu da se pogledaju na sajtu kompanije https://uradi-sam.rs a popusti se kreću do neverovatnih 70% za određene proizvode.\nU odabiru i nalaženju potrebnog proizvoda pomoći će i katalog, koji sadrži artikle koji su na akciji tekućeg meseca ili ponudu sezonskih proizvoda po sniženim cenama. Katalog takođe sadrži i ponudu koja je aktuelna kraće vreme, na primer česte su akcije sredom koje važe do naredne nedelje. Aktuelan katalog možete da preuzmete na sajtu i tako budete u toku sa popustima i pre nego što obavite kupovinu u prodavnici, ili ga uzeti na licu mesta.\nŠirok asortiman proizvoda dostupan svima\nSpecifičan asortiman obuhvata veliki broj proizvoda iz različitih kategorija: mašine, alati, auto i oprema za domaćinstvo, baštu, sezonska roba... Samo neki od trideset hiljada proizvoda koji se mogu naći u Uradi Sam prodavnicama su police, ormari, sobna vrata, prozori, roletne, solarni paneli za struju, razni kablovi, sijalice, zatim bazeni, šatori, plastenik, oprema za baštu i dvorište i drugi brojni proizvodi.\nUradi Sam prodavnice postoje u nekoliko gradova u zemlji: u Beogradu (na nekoliko lokacija), NovomSadu, Zrenjaninu, Pančevu, Kruševcu, Čačku, Šabcu. Ukoliko vam ipak ni jedna od prodavnica nije blizu, do željenog artikla možete da dođete i preko sajta, tako što ćete ga naručiti u internet prodavnici. Ona broji preko 10000 artikala koji su raspoloživi u svakom momentu. Svi uslovi, akcijske ponude i popusti važe i za ovakav način kupovine, pa su proizvodi po atraktivnim cenama dostupni svima, bez obzira gde se nalazite. Željeni proizvod na sajtu možete i samo da rezervišete i odaberete prodavnicu u kojoj ćete gasami preuzeti i platiti u roku od 24 sata.


24.06.2021. Sutkinja Biljana Subotić bi trebala da se izuzme iz predmeta\nNi dve nedelje nakon što sam se obratio Agenciji za licenciranje stečajnih upravnika (ALSU)\n10.06.2021. Stečajni upravnik Nikola Pavlović unapred ima izveštaje ALSU(Agencije za licenciranje stečajnih upravnika)\ni ukazivao na nezakonitu prodaju, imovine ATP“Vojvodine“ i postupanje stečajnog upravnika, odgovora iz te institucije nema.\nIste primedbe nalaze se i u žalbi koju sam podneo Apelacionom sudu još 21.aprila, ali je ona iz Privrednog suda u Novom Sadu tek juče prosledjena drugostepenom sudu.Uprkos tome stečajni upravnik je već krajem prošlog meseca za 30.juni zakazao novu prodaju ovog puta novu autobusku stanicu. Istovremeno na prethodno obavljenu prodaju žalbu su uložili i Državno pravobranilaštvo u ime Poreske uprave i Komercijalna banka. Jedini zaključak jeste da stečajni upravnik unapred zna ishod tih sporova i da zato po nečijem nalogu oglašava prodaju.\nOn ima svoje razloge, jer je samo na ime troškova stečaja od prethodne prodaje naplatio 45.000 Evra i dobio nagradu u istoj vrednosti, a postupak je obavljen tako što je sudija Vladislav Kurtek „pobrkao zakone“, primenio pogrešne zakone što je i predmet moje žalbe.\nDa postoji sumnja u postupak prodaje ukazuje i to što kupci još nisu ušli u posed.\nIpak izgleda da kupci i stečajni upravnik veruju da će ishod spora biti kako su dogovorili tim pre što je sudija u postupku Biljana Subotić već bila prisutna u ovom predmetu .\nOna je prošle godine odlučila o žalbi zbog bankrota, pa iako stečajni predmeti imaju prioritet držala je devet meseci žalbu u fioci, time je omogućila da se postupak vodi „preko kolena“i uz brojne nepravilnosti.\nSutkinju Biljanu Subotić dobro poznajem, jer je svojevremeno dolazila u moju vlastitu firmu na kafu zajedno sa potpredsednikom Privrednog suda koji ju je i zaposlio imajući u vidu da je ona sestra tužioca Radeta Terzića. U toj ekipi bile su i druge sudije koje se i sada nalaze u Privrednom apelacionom sudu. Ovom prilikom pozivam sudkinju Biljanu Subotić da se izuzme iz ovog predmeta.To bi bilo časnije, jer onda ne bi morala po nalogu moćnika da stavi blagoslov na postupak čiji se ishod, izgleda, unapred zna i proizvodi uništavanje i mene i moje porodice.\nOvo je istovremeno i apel upućen Republičkom i Specijalnom tužilaštvu, da se pozabavi ovim predmetom i kada je već ušlo u borbu protiv kriminala, utvrdi i formalno ko stoji iza besomučne petnaestogodišnje otimačine moje imovine i mog progona.\nSlučaj ATP“Vojvodina“ nalazi se i dalje u stalnom monitoringu evropske komisije kao jedan od pet najvećih sa spiska od 24 sporne privatizacije i jedini u kome sam oštećen ja kao investitor, a ne država.\nIlija Dević, Investitor ATP“Vojvodina“ Novi Sad


EPS: Ne planiramo gradnju nuklearnih elektrana 9 Mar 2018 - beta\nElektroprivreda Srbije (EPS) ne planira da gradi nuklearne elektrane jer su one, po zakonu iz 1989. zabranjene, pa nisu ni predviđene u strateškim dokumentima za razvoj energetike, rekao je danas izvršni direktor za poslove trgovine električnom energijom u EPS-u Dragan Vlaisavljević. On je na konferenciji "Trebaju li Srbiji nuklearke" rekao da EPS može da opstane koristeći domaće resurse, ugalj, vodu i obnovljive izvore za proizvodnju električne energije.\n"Potrošnja električne energije bi u narednih 15 godina mogla da se obezbedi gradnjom još jedne ii dve elektrane", rekao je Vlaisavljević.\nDodao je da je uz to potrebno povećati stepen iskorišćenosti uglja, a da je "najefikasniji izvor struje, povećanje energetske efikasnosti".\n"Najviše energije rasipaju zgrade i zbog toga treba podizati njihovu energetsku efikasnost", rekao je Vlaisavljević i istakao da će zbog korišćenja uglja i emitovanja ugljen-dioksida EPS uložiti 700-800 miliona evra u očuvanje životne sredine i postizanje evropskih standarda.\n"I da ne postoji zabrana za izgradnju nuklearki (moratorijum) u Srbiji ne postoji stručni kadar koji bi mogao da prati tehnologiju proizvodnje struje i prerade otpada iz nuklearnih elektrana, pa akcenat treba staviti na obnovljive izvore", rekao je Ivezić.\nOn je rekao da je izgradnja nuklearne elektrane skupa i naveo da će izgradnja nuklearne elektrane u Bugarskoj "Belene 2" koštati oko sedam milijardi evra.\n"Najviše nuklearnih elektrana ima u SAD, njih 100 proizvodi 20 odsto od ukupne električne energije u toj zemlji, u Francuskoj 58 proizvodi 76 odsto struje, a Kina ima 35 i najavila je gradnju još 28 nuklearnih elektrana", rekao je Stevanović i dodao da nuklearke, kada se posmatra ceo proizvodni proces, emituju daleko manje ugljen-dioksida od elektrana na fosilna goriva.\nPredsednik Javnog preduzeća Nuklearni objekti Srbije Ilija Plećaš rekao je da Srbija sada nema novac za izgradnju nuklearnih elektrana, ali da je neophodno da i dalje školuje kadrove koji mogu da prate tehnologije jer je "u okruženju 18 takvih elektrana i posledice bilo kakvog poremećaja mogu se i u Srbiji osetiti za dva sata".\nOn je istakao da će "zemlje koje ne razmišljaju o nuklearnim elektranama za 200 godina doživeti krah".\n10 Mar 2021 Nuklearna budućnost\n2 Nov 2020 Srbija da razmotri uvođenje nuklearne energije u "energetski miks"


RTCG - Radio Televizija Crne Gore - Nacionalni javni servis :: Politika :: Lekić: Široki front vodi u promjene\nMOGUĆI NOVI PROTESTI 04. 05. 2013. 08:35 >> 10:21 5\nLekić: Široki front vodi u promjene\nLider Demokratskog fronta (DF) Miodrag Lekić kazao je da će poslanici tog opozicionog saveza nastaviti sa bojkotom parlamenta. On je „Vijestima“ saopštio da DF neće insistirati da iz parlamenta izađu i ostale opozicione stranke koje su ga podržale na predsjedničkim izborima.\nLekić je istakao da činjenica da se većina građana Crne Gore nakon izbora osjeća prevareno i pokradeno obavezuje savez na čijem je čelu da nastavi sa bojkotom.\n"Ta činjenica nas obavezuje na reakcije koje su, uzgred, sasvim legitimne. Nemamo pravo na ponašanje koje treba da proizvede utisak da se ništa nije dogodilo. Zbog ozbiljnosti trenutka moramo primamo sačekati ishode zahtijeva sa protesta, jer će oni dobrim dijelom uticati na dalje odluke DF-a", kazao je Lekić.\nOn nije isključio mogućnost ponovnog okupljanja ispred zgrade Predsjedništva, navodeći da će njihovo dalje održavanje zavisiti od političkih dinamika koje dolaze.\nLekić je, komentarišući pozive evropskih zvaničnika poslanicima DF-a da se vrate u skupštinske klupe i njihova upozorenja da niko u EU ne podržava napuštanje institucija, kazao da bi volio da u njihovim izjavama i porukama čuje odmjereni glas evropske demokratske tradicije.\nNa pitanje hoće li se poslanici DF-a vratiti u parlament kada se bude raspravaljalo o pokretanju parlamentarne istrage u vezi sa aferom "Snimak", Lekić je kazao da je istragu trebalo pokrenuti prije predsjedničkih izbora.\nOn smatra da je formiranje širokog opozicionog i građanskog fronta formula koja vodi progresivnim promjenama. Kazao je i da je cijela opozicija trebalo da bojkotuje premijerski sat.\n"Nedavni demokratski, kulturni, civilizovani protest u Podgorici koji je pod različitim zastavama okupio veliki broj građana, suvereniste, unioniste, veliki broj mladih, građane razlitih političkih opcija bio je lijepa, ohrabrujuća slika jedinstva naše zemlje sa porukom neophodnosti promjena u Crnoj Gori", kazao je Lekić i dodao da je građane okupila izborna krađa i da je na skupu poručeno da više nikada ne bude takvog povoda za okupljanje u Crnoj Gori. On je naglasio i da nije problem da li će ući u predsjedničku kancelariju jer se kanđiđivao iz osjećaja dužnosti, a ne "fanatične lične ambicije da se popne na tako odgovorno mjesto".\n„Suštinski problem je da je na izborima pokradena pobjeda kandidata nezavisne i opozicione javnosti koji je odlučno težio da bude čuvar ustava i zakona, da doprinese dekriminalizaciji crnogorskog društva, da vrati autonomnost i dostojanstvo funkciji predsjednika države konačno, da oslobodi od korumpiranih grupa jednu zarobljenu državnu instituciju", kazao je on.\nMiodrag Lekić Bojkot


VIŠKOVIĆ RAZGOVARAO SA PRIVREDNICIMA RS Organizacija proizvodnje prilagođena mjerama zaštite | Banjaluka.net\nVIŠKOVIĆ RAZGOVARAO SA PRIVREDNICIMA RS Organizacija proizvodnje prilagođena mjerama zaštite\nPredsjednik Vlade razgovarao je sa rukovodstvom preduzeća “Mlijekoprodukt” iz Kozarske Dubice i Mljekare “Pađeni” iz Bileće o trenutnoj situaciji i načinu organizacije proizvodnje u ovim preduzećima.\nPredstavnici ovih preduzeća informisali su premijera Viškovića da je organizacija proizvodnje prilagođena preporukama i mjerama zaštite, da se u ovim kolektivima proces proizvodnje i plasman proizvoda odvija neometano, te da u ovim preduzećima nije došlo do otpuštanja radnika, nego da su imali potrebu za dodatnim zapošljavanjem u prethodnom periodu.\nOvom prilikom, premijer Višković je sa predstavnicima uprava ovih privrednih subjekata razgovarao o trenutnoj situaciji kada je riječ o proizvodnom procesu, saradnji sa klijentima, dobavljačima i kooperantima, kao i uslovima u kojima se odvija proizvodnja.\nDirektor preduzeća “Bema” Banjaluka, Marinko Umičević informisao je predsjednika Vlade da je trenutno raspisan oglas za 100 radnih mjesta, te da je ovaj kolektiv za vrijeme trajanja epidemije virusa korona zaposlio 10 novih radnika.\nPredsjednik Vlade Republike Srpske Radovan Višković u redovnom je kontaktu sa predstavnicima rukovodstva lokalnih zajednica i privrednih subjekata u Republici Srpskoj, s ciljem što bržeg prevalizaženja trenutne situacije izazvane virusom korona.


Nova ponuda Samoopredeljenja za formiranje vlade\nIz pokreta Samoopredeljenje Aljbina Kurtija Demokratskom savezu ponuđeno je da u budućoj kosovskoj vladi rukovodi sa šest ministarstava i da ima pravo da kandiduje osobu za budućeg predsednika, kada Hašimu Tačiju istekne mandat u proleće 2021 godine.\nTo se navodi u najnovijoj ponudi Aljbina Kurtija Demokratskom savezu upućenoj sinoć, prenose prištinski mediji.\nKurti je predložio povećanje broja ministarstava sa 12 na 14. DSK bi imao šest ministarstava, Samoopredeljenje pet, dok će manjine imati tri.\nPonuda detaljno opisuje sve pozicije koje bi svaka stranka imala.\n"Premijer, predsednik skupštine, drugi potpredsednik vlade, potpredsednik skupštine, pet ministarstava bi pripali Samoopredeljenju", piše u predlogu.\nDemokratskom savezu je ponuđeno mesto prvog zamenika premijera, prvog zamenika predsednika parlamenta, šest ministarstava i dva zamenika ministara više od Samoopredeljenja.\nSamoopredeljenje se slaže da DSK treba da predloži kandidata za predsednika koji ispunjava sve uslove i sve ustavne kriterijume.\n"Ako iz bilo kog razloga predsednik ne bude izabran, DSK će preuzeti dodatno ministarstvo", kaže se u predlogu.\nLideri Samoopredeljenja i DSK - stranaka pobednica na izborima održanim 6. oktobra, duže od tri meseca ne mogu da se dogovore oko formiranja sledeće kosovske vlade.\nPodela funkcija u novom sazivu centralnih institucija - skupštini i vladi najveći je problem u postizanju koalicionog sporazuma.\nPoslednji susret Kurti i Mustafa imali su prošle nedelje. Od tada su jedni drugima upućivali predloge kako bi funkcionisala buduća vlada.\nMustafa: Zbog ponašanja Srbije i EU, dijalog gubi smisao\nLider Demokratskog saveza Kosova, Isa Mustafa, ocenio je da zbog ponašanja Srbije i Evropske unije, proces dijaloga između Prištine i Beograda gubi smisao, te da taj proces "postaje instrument Srbije u kupovini vremena kako bi se zaboravili njeni zločini".\n30.10.2020 “Mitropolit Amfilohije najveći sledbenik Kosovskog zaveta” (444)\n30.10.2020 Ministarstvo zdravlja Kosova sutra o novim merama protiv kovida-19 (363)\n31.10.2020 Zemaj: Radno vreme ugostiteljskih objekata do 21h (358)\n31.10.2020 Saobraćajna nezgoda na putu Laplje Selo - Čaglavica (321)\n31.10.2020 Slikarstvo spojilo decu srpske, albanske i romske nacionalnosti (268)\nOktobar 2020 11 (424)


Sony CMTX3CDR mini linija cena, cene Srbija, prodaja Beograd Novi Sad Niš\nSony CMTX3CDR mini linija cene\nEPonuda nije internet prodavnica već Vam omogućava da brzo i lako nađete Sony CMTX3CDR mini linija po najjeftinijoj ceni. Naš cilj je da kupci budu što bolje informisani o ponudi Sony mini linija CMTX3CDR na tržištu Srbije. Vrlo lako nalazite željeni proizvod za kategoriju Mini linije cene, ne morate da lutate od sajta do sajta za Sony Mini linije, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sony CMTX3CDR mini linija sa PRODAVCEM. EPonuda ne može da garantuje potpunu tačnost specifikacije i slika za Sony CMTX3CDR mini linija. Pre kupovine, podatke za Sony mini linija CMTX3CDR proverite na sajtu PROIZVOĐAČA.


Vučić otvorio Biznis takmičenje na FON-u | Mondo Portal\nVažno je pobediti, kaže Vučić na Biznis takmičenju\n05.04.2016. | 12:17 41\nSvečanom otvaranju na FON-u prisustvovao je premijer Aleksandar Vučić, na poziv pobedničkog tima tog fakulteta iz marta meseca, posle prijema kod predsednika vlade.\nPremijer je tada rekao da su Srbiji upravo potrebni znanje, energija i pobednički duh, kakvi su i njih doveli na pobednički tron u Kanadi, a danas je poručio da se ne slaže sa onim "nije važno ko će pobediti":\n"Ja mislim da je važno i nadam se da će srpski tim da pobedi, i nadam se da će svi učesnici poneti lepe uspomene iz Srbije".\nUgrabili priliku iz Montreala\nPriliku da organizuje takmičenje "Belgrade Business International Case Competition" (BBIC C), FON je dobio na osnovu rezultata koje su studenti beogradskog fakulteta ostvarili na svetskim takmičenjima, uključujući poslednje, početkom marta, kada su pobedili timove 11 najprestižnijih svetskih biznis univerziteta na takmičenju u Montrealu.\nVučić je rekao da je bio veoma ponosan što je prošlog meseca upoznao Srbe koji imaju uspehe širom sveta i da se nada da će nastaviti da postižu uspehe i da ce biti tome posvećeni kao što su bili kada su pobedili u Kanadi.\nOn je istakao da se Srbija oslanja na znanje za budućnost, na naše mlade ljude, i da se nada da će oni moći da obnove preduzetnički duh koji smo izgubili pre 50 godina.\nDržava prepoznala kvalitet\nPodsećajući na početke takmičenja u Beogradu pre četiri godine Petrović je konstatovao da je tada veoma mali broj ljudi uvideo značaj tog takmičenja. "Drago mi je što je danas s nama premijer, jer to pokazuje dve stvari - da je naša država prepoznala važnost izgradnje poslovnog potencijala mladih ljudi, jer jaki menadžeri i poslovni ljudi stvaraju jake kompanije, koje stvaraju jaku ekonomiju, a koja je preduslov jake države. Drugo, njegova poseta nam pokazuje da organizatori, Fakultet i svi vi studenti radite pravu stvar", rekao je Petrović.\nPored premijera, otvaranju takmičenja prisustvovali su i ministar prosvete, nauke i tehnološkog razvoja Srđan Verbić, prorektor za nauku, inovacije i transfer tehnologije Univerziteta u Beogradu, Živoslav Tešić, i predsednik Srpske asocijacije menadžera ,Milan Petrović.\nDirektorka takmičenja Vesna Damnjanović i predsednik takmičenja BBICC 2016, Lazar Đelić, poželeli su dobrodošlicu učesnicima i zahvalili svima koji su prepoznali značaj BBIC C kao svetskog takmičenja koje daje podršku razvoju ideja najtalentovanijih studenata.\nĐelić je istakao da je ohrabrivanje najboljih studenata i njihovih ideja ključna vrednost BBCC-a koji, kako je rekao, iz godine u godinu ima priliku da ugosti studente najboljih 16 univerziteta u svetu.\nDamnjanović je naglasila da je za uspeh svake države potrebna integracija tri strateška stuba - fakulteta i univerziteta, vlade i ekonomije, odnosno privrede.\n"Vizija BBICC ja da ohrabri najtalentovanije studente da dele ideje, da imaju san i da budu spremni da uče, ali i da prime fidbek od svojih kolega", rekla je Damnjanović.\nTimovi sa 16 prestižnih svetskih univerziteta će se tokom takmičenja suočiti sa dva realna poslovna izazova, a svoja rešenja predstaviće žiriju kojeg čine menadžeri i konsultanti vodećih kompanija u Srbiji.


Sve zbog Kosova: Samit u Sofiji na rubu - neuspeha\nSve zbog Kosova: Samit u Sofiji na rubu – neuspeha\nV. B. 4. aprila 2018. 15:15\nČlanice EU imaju još svega sedam dana da usaglase tekst deklaracije za skup EU – zapadni Balkan, a iz Španije, ali i Rumunije i Kipra stižu vesti da bi ove zemlje mogle da propuste ovaj događaj, jer je poziv upućen i Prištini.\nPosle februarske krize izazvane stavom Španije da u Strategiji Evropske komisije za proširenje zapadnog Balkana nema mesta za Kosovo kao šestu državu ovog regiona, briselski zvaničnici su se našli pred novom preprekom koja preti da još jednom ozbiljno uzdrma jedinstvo EU.\nNaime, zemlje članice imaju još svega sedam dana, do 11. aprila, da usaglase tekst deklaracije za samit EU – zapadni Balkan koji se održava 17. maja u Sofiji i na njega stave svoj potpis, a iz Španije, ali i Rumunije i Kipra stižu vesti da njihovi predstavnici najverovatnije neće ni da se pojave na skupu, jer je poziv upućen i Kosovu.\nPredstavnici Bugarske, koja predsedava u Briselu, kako prenosi Tanjug, kažu da Sofiji kao organizatoru do sada nije stiglo nijedno zvanično saopštenje o neučestvovanju na sastanku 17. maja. Američki ambasador u Srbiji Kajl Skot je juče rekao da bi voleo da u maju na samitu EU i zapadnog Balkana vidi „sve članice EU i sve zemlje zapadnog Balkana”.\n„Mislim da su samit u Sofiji i nova strategija Evropske unije izuzeto važni za dalje integracije ovog regiona u EU. Bila bi šteta da se neka politička pitanja mešaju u taj proces i da zamagle ono što su stvarni ciljevi samita u Sofiji i procesa integracija uopšte”, rekao je Skot i naveo da nova strategija Brisela daje jasnu perspektivu zemljama ovog regiona, i da je 2025. godina ono na šta bi trebalo da budu usredsređeni, ali i na ispunjavanje uslova kako bi svaka zemlja napredovala u svojim nastojanjima da postane članica unije.\nAko je suditi po jučerašnjoj izjavi predsednika Srbije Aleksandra Vučića, Srbija će najverovatnije učestvovati na ovom skupu. „Radujem se svakom susretu na Samitu zapadni Balkan – EU u Sofiji, ali ne očekujem preterano dobre vesti za našu zemlju”, rekao je Vučić komentarišući poziciju Beograda u vezi sa ovim samitom.\n(Jelena Cerovina, „Politika“)\nKosovosamit u sofiji\novo je bolestan covek a srbima svaka cast ko narod su super komsije i drugovi a ovaj bolesnik sta vodi drzavu to oni nisu krivi\nMilane, sedi u tvom Lazarevcu i miruj, „krckaj“ to malo penzije sto imas, i bolje je za zdravlje da se previse ne uzbudjujes. Veoma si prost u izrazavanju, pa s toga, ostani po straqni.\nOvo je cirkus živi…Španija, Rumunija i Kipar neće da učestvuju jer učestvuje Kosovo kao država a mi hoćemo??? I onda kažu nije Vučić izdajnik??!! Pa sve i da je hteo da ide tamo, kada je video šta rade Španija, Rumunija i Kipar logično je bilo da kaže – nećemo ni mi, ispadoše Rumuni veći Srbi od nas….\nMilane nije da nisi u pravu i da logično razmišljaš,im u tom razmišljanju jedna rupa,ni jedan se problem,sam od sebe neće rešiti,prosto moraš i sa koljačim i ubicama da razgovaraš,u nastupu kakvog takvog mira.


Finski premijer proveo let u toaletu\nFinski premijer Juha Sipila proveo je čitav let od Helsinkija do grada Oula u toaletu zbog nedostatka mesta u avionu, preneo je "Helsingin sanomat".\nNeobična situacija se, prema pisanju ovog finskog lista, dogodila 7. novembra. Sipila (54) je naime prethodnog dana učestvovao u razgovorima o reformi socijalne i zdravstvene zaštite i pošto se na sastanku zadržao duže od planiranog, propustio je sve letove za Oulu, gde je trebalo da krene zajedno sa suprugom. Finski premijer je potom, kako navodi list, doneo neuobičajenu odluku i krenuo u Oulu rano ujutru avionom spasilačke službe. Međutim, pošto je u avionu bilo samo jedno slobodno mesto, premijer ga je prepustio svojoj supruzi, a on je tokom leta sedeo u toaletu.\n« Jedna od najbizarnijih priča u istoriji čovečanstva : Umesto DECE, žena rađala ZEČEVE Mars će postati prstenasta planeta »


Zabranjeno umanjenje „genocida u Srebrenici“, priznali više od 8.000 žrtava – Otvoreno\nIzvor: 18.06.2021, 13:32 13.2k\nUsvajanjem Rezolucije o Srebrenici Skupština Crne Gore je potvrdila da se na tom prostoru tokom proteklog rata dogodio „genocid“ na, kako se navodi u dokumentu, tlu Evrope nakon Drugog svjetskog rata, a „u kojem je stradalo više od 8.000 civila bošnjačke nacionalnosti“.\nTim skupštinskim dokumentom, donijetim na inicijativu Bošnjačke stranke, višegodišnjeg koalicionog partnera u vlasti DPS-a Mila Đukanovića, 11. jul je proglašen Danom sjećanja na žrtve Srebrenice.\nNjome se takođe pozivaju nadležne institucije na sprovodenje istraga i procesuiranja optuženih za, kako se navodi, „genocid u Srebrenici, ratne zločine i zločine protiv čovječnosti“.\nRezolucijom je izraženo saosjećanje za sve žrtve u ratovima na prostoru bivše Jugoslavije, kao i za njihove porodice i „poziva sve susjedne države da nastave da obezbjeđuju pravdu i dugoročnu podršku preživjelima“.\nKao razlozi za donošenje ove rezolucije navedene su pravosnažne presude Haškog tribunala i Međunarodnog suda pravde, kojima je, kako se navodi, „utvrđeno da je u Srebrenici jula 1995. godine izvršen genocid sa više od 8.000 ubijenih bošnjačkih civila, kao i na osnovu usvojenih Rezolucija u Evropskom parlamentu i Kongresu Sjedinjenih Američkih Država kojima se osuđuje genocid počinjen u Srebrenici“.\nU obrazloženju se navodi da usvajanjem ove rezolucije, Crna Gora kao punopravna članica NATO-a, pokazuje posvećenost evropskim i evroatlantskim vrednostima, čime jasno potvrđuje da je „lider u regionu na planu promovisanja demokratskih vrednosti, ljudskih prava i temeljnih sloboda i suživota, kao najvećih vrijednosti društva“.


SAD nemaju volju da zaustave Islamsku državu\nKomandant elitne jedinice iranske Revolucionarne garde izjavio je da SAD „nemaju volju“ da zaustave Islamsku državu koja je zauzela važan irački grad Ramadu, preneo je iranski list Džavad.\nKomentar generala Kasema Sulejmanija, koji komanduje jedinicama Kods, usledio je pošto je američki ministar odbrane Eš Karter optužio iračke snage za manjak „volje da se bore“.\nList Džavad, koji se smatra bliskim Revolucionarnoj gardi, preneo je da je Sulejmani rekao da SAD nisu uradili nijednu „prokletu stvar“ da zaustave napredovanje islamskih ekstremista u Ramadi.\n„Da li to znači bilo šta drugo osim saučesništva u planu“, zapitao je Sulejmani, dodajući da SAD nisu iskazale „volju“ za borbu protiv Islamske države.\nSulejmani je rekao da Iran i njegovi saveznici jedini imaju snage koje se bore protiv Islamske države.\n„Danas, neka nikoga ko se suprotstavlja Islamskoj državi osim Irana, kao i država koje su uz Iran ili koje podržava Iran“ rekao je on.\nAmerički zvaničnici, među kojima je i Karter, rekli su da su iračke snage bežale pred napredovanjem Islamske države, ostavivši iza sebe oružje i vozila ekstremistima.\nSAD su se u borbi protiv Islamske države oslanjale na vazdušne udare, opremanje i obučavanje iračkih snaga.\nIran je ponudio savetnike, među kojima je i Sulejmani, za upućivanje šiitskih paramilitarnih jedinica u borbama s ekstremistima. Iran je saopštio da njegove snage ne učestvuju u direktnim borbama u Iraku s Islamskom državom, mada je u tim sukobima ubijeno više pripadnika Revolucionarne garde.\n27.05.2015 u 23:58 / Odgovori\nPoenta priče je da su Ameri i omogućili da se stvori islamska država, svrgavajući legalne režime.


Ocene na Kosovu: Arbitražom osigurati sprovođenje sporazuma sa Beogradom\nMost u Mitrovici, foto: Ricki Green\nProces dijaloga Kosova i Srbije nije transparentan, ostavio je po strani mnoge ekonomske i društvene probleme u zemlji, a u slučaju postizanja sporazuma, od izuzetne je važnosti međunarodni arbitražni instrument koji bi osigurao sprovođenje sporazuma Kosova i Srbije, rečeno je u četvrtak na diskusiji Grupe za pravne i političke studije na temu ’Šta posle 2. aprila: Dijalog Kosovo-Srbija i perspektiva za održivim rešenjem“.\nBivši ministar spoljnih poslova Skender Hyseni kazao je da su svi raniji pokušaji da se sa Srbijom postigne sporazum bili neuspešni, podsećajući na Rambuje, Beč, te dodatni pregovarački proces posle Beča.\nOn je, međutim, istakao da ovog puta kod njega postoji doza optimizma da stvari mogu da se kreću u pravom smeru, ukoliko se Kosovo u ovom dijalogu ponaša kao država. Hyseni je naglasio potrebu za adekvanim arbitražnim instrumentom koji bi pratio sprovođenje dogovora Kosova i Srbije.\n„Očekujem da će se ovaj dijalog na kraju rezultovati početkom jedne teške ali normalne komunikacije između Kosova i Srbije, kao dve nezavisne i suverene države. Ukoliko bi to bio konačan rezultat, onda se možemo nadati da će to biti prvi put u istoriji ovih dveju država da se stvori mogućnost da Kosovo i Srbija uspostave fundamentalne premise za održiv mir, a što se treba okončati jednim mirovnim sporazumom, ratifikovanim u oba parlamenta ali sa adekvatnim međunarodnim arbitražnim instrumentom što se njegovog sprovođenja tiče“, kazao je Hyseni, dodajući da je sve to sad za sad nejasno.\nShpend Ahmeti iz opozicionog pokreta Samoopredeljenje navodi da je situacija veoma napeta i da je nivo nepoverenja između dve strane najveći od posleratnog perioda. On je ubeđen da će na Kosovu biti dogovorena autonomija za Srbe, obzirom da su tri glavna elementa - teritorija, finansije i izvršna vlast - sada već vidljivi.\n„Teritorija je sada definisana. Deset opština će formirati zajednicu ili asocijaciju srpskih opština; i finansije su definisane preko Razvojnog fonda za sever, koji će koristiti ova asocijacija. I sada je još ostalo da se definišu izvršne nadležnosti ove asocijacije. Kažu da neće biti izvršne vlasti, navodeći da će oni vlast preneti na opštine, a ukoliko opština želi preneti ovlašćenje na asocijaciju, to je nešto drugo. Ali jasno je da će opštine, ukoliko se postigne sporazum, odmah kreirati asocijaciju, te potom i Skupštinu, a nadležnosti opština će biti prenete na asocijaciju“, kazao je Ahmeti.\nKosovski publicista Agron Bajrami kazao je da je najveći problem dijaloga Kosova i Srbije to što je on najnetransparentniji politički proces u poslednjih 20 godina na Kosovu, a posledica toga su mnoge kontradiktorne izjave u stavovima dveju strana. On je takođe dodao i da postoji nedostatak planiranja narednih koraka, odnosno, šta se može desiti ukoliko se postigne ili ne postigne sporazum:\n„Kakav god se sporazum postigao, ne vidimo da postoji mehanizam ili plan kako će se taj sporazum sprovesti, i ne vidimo ko su garanti, koje su to institucije koje preuzimaju odgovornost za sprovođenje, osim, naravno, Vlade Kosova. Dok se EU sa velikom dozom volje i energije odlučila da posreduje u ovom procesu, ona je odbila da preuzme odgovornost sprovođenja sporazuma ili da ponudi garancije pošto sporazum bude postignut. To je zato što mnogo toga oko čega se dogovori u kancelariji, teško je sprovesti na terenu, a naročito na jednom kao što je sever Kosova“, ocenjuje Bajrami.\nOn je dodao da je sav ovaj pritisak da se postigne sporazum ostavio po strani pitanja kao što su ekonomski razvoj, te društvene probleme u zemlji.


Uručeni ugovori za dodelu sredstava za uklanjanje divljih deponija sa obradivog zemljišta, opremanje poljočuvarske službe i za pošumljavanje – AGRO VESTI\nHomeEKOLOGIJAUručeni ugovori za dodelu sredstava za uklanjanje divljih deponija sa obradivog zemljišta, opremanje poljočuvarske službe i za pošumljavanje\nUgovore uručio pokrajinski sekretar za poljoprivredu, vodoprivredu i šumarstvo Vuk Radojević\n28. јануара 2017. agrovesti EKOLOGIJA 0\nPokrajinski sekretar za poljoprivredu, vodoprivredu i šumarstvo Vuk Radojević danas je uručio ugovore o dodeli sredstava iz pokrajinskog budzeta, koja su korisnici ostvarili na osnovu tri konkursa. To su konkursi za sufinansiranje uklanjanja divljih deponija s poljoprivrednog zemljišta, za opremanja poljočuvarske službe, i konkurs za dodelu sredstava iz godišnjeg programa korišćenja sredstava iz Budzetskog fonda za šume AP Vojvodine za 2016. godinu.\n„Zbog toga što smo prepoznali potrebu uklanjanja divljih deponija sa državnog poljoprivrednog zemljišta, nova Pokrajinska vlada je po prvi put uvela ovu meru podrške, na šta je pribavljena saglasnost Ministarstva poljoprivrede. Ukupna vrednost investicija je na nivou od oko 11,5 miliona dinara, učešće Pokrajinskog sekretarijata je oko osam miliona dinara. Na ovaj način, u osam lokalnih samouprava koje su dobile ova sredstva, biće uklonjeno blizu 20 hiljada kubnih metara otpada. Time će biti obezbeđeno 17 hektara novog obradivog zemljišta, koje će moći da se, po godišnjem programu lokalnih samouprava, daje u zakup i da se tako ostvare prihodi i za Republiku, Pokrajinu i za lokalne samouprave“, izjavio je Radojević.\nDanas su potpisani i ugovori sa sedam lokalnih samouprava za dodelu sredstava za opremanje poljočuvarske službe. Ukupna vrednost tih ugovora je preko 15 miliona dinara, od toga je učešće Pokrajinskog sekretarijata oko 7,5 miliona dinara.\nVuk Radojević je istakao da će Pokrajinski sekretarijat za poljoprivredu nastaviti da sprovodi ove mere i u narednoj godini, te da će se i u narednoj godini za uklanjanje divljih deponija sa poljoprivrednog zemljišta obezbediti 15 miliona dinara.\nGovoreći o konkursu za razvoj šumarstva, danas su potpisani ugovori o dodeli bespovratnih sredstava u vrednosti većoj od 120 miliona dinara. Sredstva su izdvojena, pre svega, za pošumljavanje, melioraciju degradiranih šuma, širenje mreže šumskih puteva i unapređivanje rasadničke proizvodnje. Sredstva su ostvarila javna preduzeća, kao što su „Vojvodinašume“, Nacionalni park Fruška gora i Institut za nizijsko šumarstvo, ali to pravo su iskoristila i druga pravna, koja će na svom zemljištu i zemljištu fizičkih lica da podignu nove šume.\nKoncipirane su mere za povećanje šumovitosti i za narednu godinu i tim povodom je pokrajinski sekretar za poljoprivredu pozvao sve lokalne samouprave da aktivnije pristupe merama pošumljavanja.\n„Pokrajinski sekretarijat za poljoprivredu je i u 2017. godini obezbedio dovoljno finansijskih sredstava. Međutim, moram da izrazim nezadovoljstvo što je samo jedna lokalna samouprava po ovom konkursu iskoristila pravo na bespovratna sredstva za pošumljavanje“, rekao je Vuk Radojević.


Amerika izdvaja dva i po miliona dolara za razvoj medija i civilnog društva na Balkanu - Sputnjik Srbija\n12:14 15.02.2021 Preuzmite kraći link\nOdeljenje za demokratiju, ljudska prava i rad američkog Stejt departmenta spremno je da izdvoji jedan i po milion dolara za podršku organizacijama civilnog društva u Srbiji, samoproglašenoj Republici Kosovo, Bosni i Hercegovini, Severnoj Makedoniji, Albaniji i Crnoj Gori.\nPretpostavlja se da će svi učesnici ove inicijative pomoći takvim organizacijama da ojačaju svoje kapacitete i razviju veštine i znanja „da koriste međunarodne forume kao sredstvo za osiguranje odgovornosti vlade“.\nSpecijalisti će takođe pomagati organizacijama civilnog društva u razvoju i sprovođenju kampanja usmerenih na vršenje „mirnog pritiska“ na vlade zemalja u kojima rade, „kako bi se sprovele željene reforme u oblasti razvoja demokratije, borbe protiv korupcije i obezbeđivanje vladavine prava“.\nProjekat bi, kako sledi iz dokumenta, trebalo da doprinese razvoju saradnje organizacija civilnog društva van granica jedne zemlje, kao i njihovoj interakciji sa stranim vladama na polju međunarodnih organizacija, uključujući OEBS i UN.\nStejt department će izdvojiti još milion dolara za podršku medijima i razvoj medijske pismenosti stanovništva na ovom delu Balkana.\nOsim toga, biće uključeni u rad kako bi se „povećala potreba za objektivnim, pouzdanim i informacijama koje se zasnivaju na činjenicama“, a sa ciljem njihovog širenja unutrašnjoj publici.\nStejt department, civilno društvo, Balkan, Amerika, mediji


Представници НТП Београд о lean canvas моделу и идејама које мењају свету на Конгресу студената биологије Simplast - Naučno-tehnološki park Beograd\nPredstavnici NTP Beograd o lean canvas modelu i idejama koje menjaju svetu na Kongresu studenata biologije Simplast\nPredstavnici NTP Beograd upoznali su učesnike nedavno završenog Kongresa studenata biologije Simplast (7-11. novembar) na Zlatiboru, sa osnovama tehnološkog preduzetništva i programima podrške koje Naučno-tehnološki park Beograd pruža startap timovima i kompanijama u razvoju i komercijalizaciji inovativnih prouzvoda i usluga.\nJovana Vasić ispred Poslovno-tehnološkog inkubatora tehničkih fakulteta Beograd (koji posluje u okviru Naučno-tehnološkog parka i zadužen je za program inkubacije) i Nevena Janković održale su predavanje „Kako nastaju ideje koje menjaju svet“, dok su na radionici pod nazivom “Hajde da radimo: Lean canvas kao početak izgradnje vašeg biznisa“, govorile o lean canvas modelu, pokretanju startapa i kako uz pomoć lean metodologije razvijati svoju ideju.\nUčesnicima je predstavljen i ImagineIF! program podrške timovima i startapima koji razvijaju inovacije u oblasti medicine i srodnih nauka, a koji će drugu godinu za redom Naučno-tehnološki park Beograd realizovati u saradnji sa Innovation Forum Cambridge i Health Tech Lab-om. Poziv za učešće u programu biće raspisan početkom 2020. godine, a pozvani su svi koji imaju ideju kako da unaprede i inoviraju u ovoj oblasti da se uključe, iskoriste priliku da rade sa vrhunskim lokalnim i međunarodnim mentorima na razvoju svoje ideje, dok će najbolji tim predstavljati Srbiju na globalnom finalu takmičenja u Kembridžu.\nKongres studenta biologije organizuje Savez studenata biološkog fakulteta.


NOVA SEZONA SMEDEREVSKE LIGE U STRELJAŠTVU – Smederevske novine\nNOVA SEZONA SMEDEREVSKE LIGE U STRELJAŠTVU\n1. novembra 2018. 1. novembra 2018. smederevske\t0 Comments\nJedanaesta Smederevska liga u streljaštvu počinje u petak, 2. novembra, svečanim otvaranjem u 18 časova, na strelištu u Sportskoj hali. Iz Streljačke družine Smederevo najavljuju da će nova sezona ligaškog takmičenja biti otvorena serijskom vazdušnom puškom, a biće održano i promotivno takmičenje, u okviru kojeg će prisutni, ukoliko budu zainteresovani, moći da oprobaju svoje streljačke sposobnosti.\nTurnir, navode organizatori, okuplja sve zaljubljenike u ovaj sport – rame uz rame, takmiče se mladi talenti, legende smederevskog streljaštva i rekreativci koji su streljaštvom počeli da se bave upoznavajući se sa njim kao disciplinom u okviru radničkih sportskih igara.\nU susret novoj sezoni, iz Streljačke družine Smederevo podsećaju da je najuspešniji učesnik ovog takmičenja Novica Petrović, koji je ukupni pobednik svih 10 dosadašnjih liga, a sa sedam održanih kup takmičenja ima 5 pobeda. Ekipno u muškoj konkurenciji najviše titula ima tim „Kore Mig“ tri, „Juteks“ i „Želvoz“ po dve. Kod dama najtrofejnija je Milena Kitić sa 4 uzastopne titule od početka lige 2009. pa do 2012. Kitićeva ima i dve titule sa Smederevskog kupa, kao i Marija Aničić. Najbolja ženska ekipa je „New Press“ sa tri titule i Policijska uprava sa dve. Osim domaćih predstavnika, od 2016-te takmiče se i strelci iz Aranđelovca. Liga je uvek imala svoje junake i heroje, pobednike i poražene, ali ono po čemu su se svi isticali i bili jednaki je fer-plej, sportski duh i prijateljska atmosfera.\n-Zbog svega toga liga i u novoj sezoni 2018/2019. otvara svoja vrata svim zainteresovanim pojedincima i ekipama, bilo da su iz Smedereva ili bilo kog drugog mesta. Svakom strelcu biće obezbeđeno oružje, dijabole, streljačka oprema, stručno osoblje i dva termina nedeljno za trening. Učešće podrazumeva nastup u svih sedam kola lige sa profesionalnim sudijama i kompletnom organizacijom. Rezultati ovogodišnje lige biće objavljivani u sredstvima javnog informisanja. U sklopu lige je i završno veče sa proglašenjem pobednika, a organizator obezbeđuje pehare i diplome za najbolje tri ekipe, kao i za najbolja tri pojedinca u muškoj i ženskoj kategoriji. Detaljne informacije mogu se dobiti na strelištu u Sportskoj hali Smederevo ili na fejsbuk stranici Streljačke družine Smederevo – navode organizatori uz poziv svima da im se pridruže u predstojećoj sezoni.\nZvanično prvo kolo jedanaeste lige održano je 30. novembra. Pojedinci i ekipe, u muškoj i ženskoj konkurenciji, imaju pravo nastupa na svih sedam kola, a pet najboljih rezultata bodovaće se za konačan plasman u pojedinačnoj i šest u ekipnoj konkurenciji. Strelci se takmiče po pravilniku Streljačkog saveza Srbije za disciplinu serijska vazdušna puška 20 dijabola. Plasman u finale za Smederevski kup obezbediće 8 najboljih pojedinaca u obe kategorije, koji će zatim nastupati i u mešovitim parovima. Finale kupa i takmičenje u mešovitim parovima održaće se po pravilima iz međunarodnog programa, odnosno po sistemu eliminacija.\nLigu organizuju Streljačka družina „Smederevo“ i Streljački klub „Heroj Srba“, pod patronatom Streljačkog saveza Smedereva.\n← MILAN LUKIĆ OSUĐEN ZA UTAJU POREZA\nFOTO VEST: VETAR POLOMIO DRVO U MAJDANSKOM PARKU →\nSTRELJAŠTVO: POČELA JUBILARNA 10 SMEDEREVSKA LIGA\n9. januara 2018. smederevske 0\nUSPELA KONTROLNA REGATA\nVESLAČIMA SMEDEREVA PET MEDALJA NA PRVOJ REGATI KUPA SRBIJE\n18. maja 2017. smederevske 0


Likaj: Situacija sa pandemijom u školama pod kontrolom ⋆ Balkan PlusBalkan Plus\nMinistar obrazovanja i nauke Rame Ljikaj rekao je da je situacija sa pandemijom u školama pod kontrolom, iako je u nekim školama bilo pozitivnih slučajeva koronavirusa među nastavnicima i među učenicima, prenosi Koha.\nDodao je da je nastava u školama u kojima je bilo pozitivnih slučajeva nastavljena na daljinu i naglasio da ne očekuju porast obolelih od kovid-19 u školama.\n„Postoje neki slučajevi koji su dijagnostikovani kod nastavnika i učenika, naravno da imamo pripremljene scenarije u zavisnosti od situacije sa pandemijom, po preporukama neke od škola su prešle na onlajn nastavu već 14 dana. Njihovo stanje nadgleda medicinsko osoblje, istovremeno Nacionalni institut za javno zdravlje neprestano nadgleda i sve je trenutno pod kontrolom“, rekao je Ljikaj.\nNe nadamo se da ćemo imati porast slučajeva, imali smo vrlo dobar napredak u nastavnom procesu, imamo još dva dana za koja se predviđa da će biti manje ili više teška, ako čak i ova dva dana znače danas i sutra uspešno ih prolazimo i verujemo da smo vrlo dobro započeli školsku godinu, rekao je Ljikaj.\nMinistar Ljikaj je to rekao tokom potpisivanja Sporazuma o saradnji Ministarstva prosvete i nauke i volontera u Mondo-RTM „Alijansa za razvoj predškolskog obrazovanja na Kosovu“.\nCilj sporazuma je da poveća kvalitet obrazovnih usluga koje pružaju javni, privatni i dečji vrtići na Kosovu.\nProjekat podržava sprovođenje Strateškog plana za obrazovni sektor na Kosovu, u oblasti obrazovanja u ranom detinjstvu.\nPovodom potpisivanja ovog sporazuma, Ljikaj je rekao je da projekat postoji tri godine i da je njegova vrednost oko milion evra.\nAmbasador Italije na Kosovu Nikola Orlando rekao je da je projekat investicija za budućnost Kosova i investicija za dobre odnose između Kosova i Italije.\nKoordinatorka „Volontari nel Mondo“ Federika Areci pokazala je šta su stubovi projekta, istovremeno naglašavajući da je to važan projekat jer decu doživljava kao subjekte koji imaju pravo na svoju budućnost.


Osnovne studije Vojislav Gligorovski (24) završio he u Srbiji, a na osnovu procene komisije sa fakulteta u Lozani direktno je otišao na doktorske, bez mastera!\nDok se ekipa Priče sa dušom preko "vibera" dogovaral kako da naprave priču sa njim na relaciji Srbija – Švajcarska, Vojislav nije dizao glavu od posla, odnosno od pripreme jednog ispita na doktorskim studijama na Saveznom politehničkom institutu u Lozani (EPFL).\nNa poruke nije stigao uvek da odgovori, ali konačno, su se u Beogradu, u Skadarliji, u boemskoj četvrti, između dva poznata restorana, u ulici u kojoj je odrastao i gde živi treća generacija njegove porodice.\nVojislav je skroman momak. Kaže da ne voli mnogo da govori za medije, jer "on ne radi ništa spektakularno, već samo živi svoj život", ali je u isto vreme svestan da samo na taj način, kao jedan od najboljih srpskih studenata, kroz afirmativne intervjue može da motiviše svoje mlađe kolege, da im da korisne savete i motivaciju za nastavak školovanja.\n- U Švajcarskoj sam od septembra 2018. godine i trenutno sam na drugoj godini doktorskih studija u programu kvantitativne i računarske biologije, polje istraživanja: sistemska biologija i biofizika. Osnovne studije sam završio u Srbiji, a na osnovu procene komisije sa fakulteta u Lozani direktno sam otišao na doktorske, bez mastera . To jeste izuzetak, a u Evropi je to moguće na svega nekoliko fakulteta – priča Vojislav za Priče sa dušom.\nPriče sa dušom: Vojislav Gligorovski i Nenad Blagojević\nFoto: Jovan Nedeljkov, Priče sa dušom / Privatna arhiva\nŠvajcarci, kaže, žive drugačije, oni vole prirodu, vole da pešače, da planinare, dok smo mi Srbi više za laganu šetnju i ispijanje kafa.\nVojislav Gligorovski i Nenad Blagojevic intervju za Price sa dušom


Aleksandar Vulin član UO Vaterpolo saveza – Nadlanu.com\nAleksandar Vulin član UO Vaterpolo saveza\nMinistar zadužen za Kosovo i Metohiju Aleksandar Vulin izabran je za novog člana Upravnog odbora Vaterpolo saveza Srbije.\nNa današnjoj sednici predsednik VSS Zoran Babić predložio je pet članova, a zatim je preostalih pet predložio Igor Milojević iz Crvene zvezde. Takav objedinjeni predlog prihvaćen je jednoglasno, objavljeno je na sajtu VSS.\nU Upravnom odboru su pored predsednika Zorana Babića i Aleksandar Vulin, ministar bez portfelja, Nikola Petrović iz Elektromreža Srbije, Zoran Milić, izvršni direktor u Lasti, profesor Ilija Samardžić, direktor Beogradskje poslovne škole i Zoran Bašanović, vlasnik Skaj plus Televizije i savetnik potpredsednika Vlade Aleksandra Vučića za privredu.\nNovi članovi Upravnog odbora su i Miloš Tomić, direktor Uprave carina, Branislav Malović, savetnik generalnog direktora JAT ervejza, Mihailo Jovanović, direktor direkcije za IT PTT Srbija, Dejan Stanojević, direktor Specijalne bolnice Merkur iz Vrnjačke banje i Goran Bojović, izvršni direktor boje i lakova Zvezda Helios.\nNakon toga je za predsednika Stručnog saveta izabran Anto Vasović, koji je bio i jedini kandidat pošto je Igor Milanović pre početka sednice pismenim putem obavetio predsednika Skupštine da odustaje od kandidature.\nPored njega u Stručnom savetu izabrani su Jugoslav Vasović (Radnički), Viktor Jelenić (Crvena zvezda), Miodrag Perišić (Beograd) i Mirko Bradajić (Partizan).


Sprovedite svoje istraživanje: 6 načina kako da proverite budućeg poslodavca! - Poslovi Infostud\nUlaziš na sajt za zapošljavanje, pregledaš oglase za posao i nailaziš na oglas raspisan baš za poziciju koju si tražio. Uzdišeš duboko i krećeš u akciju zvanu „Ubediću vas da sam najbolji“. Prilagođavaš CV, propratno pismo i sve što uz to ide kako bi se svideo potencijalno budućem poslodavcu.\nDa li primećujete da u ovom procesu fali jedan važan korak?\nPre nego što konkurišete na oglas važno je da proverite kompaniju koja je raspisala oglas – da li je to poslodavac kod kog biste rado voleli da radite, kakvi su tamo uslovi rada i kako se ophode prema zaposlenima.\nSigurnost i napredak\nIako se danas često može čuti i razmišljanje da je dobro imati posao kakav god da je poslodavac, puno puta se u praksi pokazalo da se takvi poslovi brzo napuštaju jer ne donose sigurnost radniku, a kamoli napredak. I, zato je i te kako važno da proverite potencijalnog poslodavca kod koga ste konkurisali za posao.\n1) Pitajte zaposlene\nBilo bi svakako dobro da se prvo raspitate kod što više ljudi o samoj kompaniji, a najbolje da saznate informacije koje vas zanimaju od samih zaposlenih koji tamo rade. Ne kaže se džaba da je najbolja preporuka za jednu kompaniju zadovoljni radnik. I, suprotno, loša reklama za jednu kompaniju su nezadovoljni radnici koji što pre žele da odu. U razgovoru sa njima, steći ćete dosta jasnu sliku da li je to firma u kojoj biste voleli da radite.\nMeđutim, kako nije uvek slučaj da poznajete zaposlene kod potencijalnog poslodavca, postoje i drugi načini da se informišete o kompaniji.\n2) Profili poslodavaca\nNa sajtu Poslovi.infostud.com u rubrici „Upoznajte poslodavce“ možete videti više od 120 profila različitih kompanija. U profilu poslodavca možete saznati iskustva zaposlenih u toj kompaniji, koje beneficije uživaju zaposleni, koje su to vrednosti po kojima poslodavac posluje, društveno odgovorne aktivnosti poslodavca, kako izgleda proces selekcije i regrutacije i druge informacije korisne za njegovu procenu.\nProfili uključuju i galeriju poslodavca, gde se mogu pronaći fotografije sa raznih događaja, tim bilding aktivnosti, kao i izgled poslovnog prostora poslodavca.\nKad već ne kažu platu, daj da izračunam\n3) Agencija za privredne registre (APR)\nNa sajtu APR-a možete pronaći osnovne informacije o kompaniji, kao što su sedište, koliko zaposlenih firma ima, kao i kojom delatnošću se bavi. Takođe, tu ćete saznati i finansijsko stanje kompanije na osnovu javno objavljenih finansijskih izveštaja. Uz pomoć tih podataka imate priliku da izračunate kolika je prosečna plata u nekoj kompaniji na osnovu broja zaposlenih i iznosa troškova zarada i naknada zarada. Detaljnije o ovoj temi možete pročitati u blog tekstu gde je objašnjen čitav proces izračunavanja prosečne plate u nekoj kompaniji.\n4) Sajt poslodavca\nNa sajtu poslodavca, takođe, često ima korisnih informacija. Nije retkost da kompanije na svom sajtu imaju i karijernu stranicu, gde pružaju više informacija o tome kako izgleda rad u njihovoj kompaniji. Možda mnogi misle da se na kompanijskim sajtovima firme takmiče da stvari ulepšavaju, ali čak i da je tako, pomoći će vam u procesu odluke da li je to mesto na kojem biste voleli da radite.\n5) IT Insajder\nUkoliko tražite posao isključivo u oblasti IT-a, na sajtu Helloworld.rs možete pročitati više od 3.000 utisaka o radu u određenoj kompaniji koje pišu trenutno zaposleni, ali i bivši zaposleni radnici te kompanije. Osim utisaka, i tu možete proveriti kolike su plate u nekoj kompaniji na pojedinim pozicijama.\n6) Profili kompanije na društvenim mrežama\nVeliki broj firmi koriste društvene mreže kako bi se predstavile, između ostalog, svojim budućim zaposlenima. Na profilima kompanija često možemo naići na objave u vezi sa aktuelnim projektima, društveno odgovornim aktivnostima kompanije, tim bilding aktivnostima, a nije retkost ni da poslodavac podeli slike svog poslovnog prostora sa pratiocima.\nSvaka od ovih stavki biće vam od koristi u donošenju konačne odluke.\nRadite tamo gde vam je dobro\nSigurno ne želite da trećinu svog dana provodite u okruženju koje vam ne prija. Nekorektni odnosi prema zaposlenima, plata koja uvek kasni, loša organizacija rada, ne samo da će uticati na to da nećete moći da iskoristite vaš pun potencijal, već će uticati i na vaše raspoloženje tokom celog dana, što će se verovatno „preliti“ i na vaš privatan život.\nIstraživanje kompanije pre konkurisanja na oglas može uštedeti dragoceno vreme i trud, kako vama, tako i poslodavcu. Zbog toga je izuzetno važno da procena ne ide samo u smeru poželjnog posla koji poslodavac nudi, već da vaše istraživanje bude nezaobilazan korak pred konkurisanje kod svakog poslodavca.\nNemojte nikako i nikada da ispustite iz vida – nije važno samo da se vi svidite poslodavcu, važno je pre svega da se on svidi vama.


Sa pregovora u Briselu (Foto Tviter)\n„Kosovske institucije su obavestile EU da su spremne da učestvuju u dijalogu, kad god nas EU pozove“, rekla je Osmanijeva, na prvu godišnjicu izbora na funkciju predsednika Kosova.\nNaglasila je da „do izostanka dijaloga nikada nije došlo zbog odsustva kosovske delegacije“, te ukazala da je „Srbija pokazala da je njihov stav da odlažu proces dijaloga“.\nIstakla je da je „nezavisnost Kosova završen proces“.\n"Da smo slušali pretnje Srbije, Kosovo nikada ne bi bilo proglašeno nezavisnom i suverenom državom", kazala je ona.\n29.06.2022 Kancelarija za KiM: Načelniku Kosovsko-pomoravskog okruga oštećen automobil (397)


RASTU DONACIJE ZA STUDIO ANIMACIJE - Japanorama\n14/08/2019 04/05/2020 / KULTURA\nRok pevač Jošiki, vođa grupe “X Džapan” dao je 10 miliona jena ( oko 10 miliona dinara ) kao donaciju za ponovnu izgradnju Studija animacije “Fušimi” u Kjotu, koji je izgoreo u podmetnutom požaru sredinom jula. U požaru je smrt našlo 35 osoba, a najveći deo skupe opreme je uništen.\nStudio “Fušimi”, poznatiji pood nazivom “Kyoto Animation Studio”, ili “KYOANI” osnovan je 1981. godine i proizveo je mnoge čuvene animirane filmove, kao “K-On” i seriju “Melanholija Haruhi Suzumije”.\nIako nije nikada sarađivao sa ovim studijom, Jošiki, koji je istovremeno i maneken, filmski glumac, pa tako i jedan od najpopularnijih mladih Japanaca, kaže da je zahvalan Studiju animacije “Fušimi”, jer je zahvaljujući istovremeno njihovom radu, japanska kultura popularna među mladima širom sveta. “Držao sam koncerte širom sveta i evidentno je bilo da je među mladom publikom bilo mnogo onih koji su se za Japan i mene zainteresovali putem animiranih filmova”, kazao je Jošiki.


Prioriteti Rusije u međunarodnoj areni - 31.12.2015, Sputnik Srbija\nPrioriteti Rusije u međunarodnoj areni\nPredsednik Rusije Vladimir Putin svojim ukazom poslednjeg dana 2015. godine utvrdio je Strategiju nacionalne bezbednosti Rusije. 31.12.2015, Sputnik Srbija\nrusija, vesti, svet, ukrajina, ekonomija\n18:30 31.12.2015 (Osveženo: 00:53 26.08.2021)\n© Sputnik / Ruslan Krivobok / Uđi u foto-galerijuVojni institut pogranične službe FSB\nPredsednik Rusije Vladimir Putin svojim ukazom poslednjeg dana 2015. godine utvrdio je Strategiju nacionalne bezbednosti Rusije.\nPutin odobrio promenjenu Strategiju nacionalne bezbednosti Rusije\n31 Decembar 2015, 16:27\nPartnerstvo sa SAD\nU strategiji se navodi da je Rusija zainteresovana za izgradnju partnerskih odnosa sa SAD na bazi zajedničkih interesa, uključujući ekonomsku sferu, „imajući u vidu ključni uticaj rusko-američkih odnosa na međunarodnu situaciju u celini“.\n„Najvažniji pravac kretanja ovakvog partnerstva ostaju unapređivanje kontrole naoružanja, predviđene međunarodnim mehanizmima, jačanje poverenja, pitanja vezana za neširenje oružja za masovno uništenje, širenje saradnje u sferi borbe protiv terorizma, rešavanje regionalnih konflikata“, piše u dokumentu.\nSankcije štete ekonomiji\nRusija: NATO i dalje stvara pretnju po nacionalnu bezbednost\n29 Decembar 2015, 14:45\nU tekstu se navodi i da jačanje nelojalne konkurencije i sankcije negativno utiču na ekonomsku stabilnost Rusije.\n„Negativan uticaj na ekonomsku stabilnost imaju ograničavajuće ekonomske mere uvedene protiv Rusije, globalna kriza, kao i regionalne, jačanje nelojalne konkurencije, zloupotreba pravnih sredstava, narušavanje stabilnosti energosnabdevanja subjekata nacionalne ekonomije, a u perspektivi će uticati i deficit mineralnih sirovina, vodnih i bioloških resursa“, saopšteno je u strategiji.\nUkrajina kako izvor nestabilnosti\nStratfor: Rusija i Ukrajina će se u 2016. pomiriti\n29 Decembar 2015, 16:48\nU strategiji se takođe govori o tome da duboka socijalno-ekonomska kriza pretvara Ukrajinu u dugoročno žarište nestabilnosti u blizini ruske granice.\n„Stav Zapada usmeren na suprotstavljanje (evroazijskim) integracionim procesima, i stvaranje žarišta napetosti u evroazijskom regionu negativno utiču na realizaciju ruskih nacionalnih interesa. Podrška SAD i EU antiustavnom državnom puču u Ukrajini dovela je do dubokog raskola u ukrajinskom društvu i izbijanja oružanog konflikta“.\nDAEŠ — rezultat dvostrukih aršina u borbi protiv terorizma\nPojava DAEŠ-a (Islamske države) rezultat je dvostrukih aršina u oblasti borbe protiv terorizma, navodi se u Strategiji nacionalne bezbednosti Rusije.\n„Praksa obaranja legitimnih političkih režima, provociranja unutardržavne nestabilnosti i konflikata se sve više širi“.